open-index/open-wikipedia-markdown huggingface dataset:
TikTok

**TikTok**，是一款智能手机个社交应用程序，由中国大陆字节跳动公司创办，面向中国大陆搭仔香港以外个地区运营，2017年5月份推出个。2025年1月18号夜里向，按照TikTok法令个要求，TikTok软件提早结束对用户停止服务，却情一天弗到就恢复服务哉，必过美国用户发现功能算法侪变脱哉。

## 参考

## 外部链接
*
2024年新喀里多尼亚骚乱

**2024年新喀里多尼亚骚乱**（），指个是2024年5月13号来勒法国个特殊集体新喀里多尼亚因为有争议个选举机构改革而爆发个冲突搭仔暴力抗议活动。事体个起因是法国议会通过有争议个投票改革法案，目的是放宽新喀里多尼亚地区选举个选民限制，让更加多个欧洲裔搭仔波利尼西亚裔新移民拥有地方选举参政权，引起当地原住民对于自家影响力畀伊拉削脱个弗满。

## 事态进展
5月13号，当地代表来勒激烈辩论箇隻法案啊是要通过个辰光，努美阿个街丄发生暴力抗议。执法部队同支持独立个示威者发生冲突，造成火灾、抢劫搭仔宪兵受伤，附近个公共服务机构也关脱哉。法国高级专员请求巴黎增援，宣布48個钟头里向禁止带搭仔运武器搭仔禁止卖酒。

5月15号，马克龙宣布新喀里多尼亚进入紧急状态。

5月18号，法国内政部长宣布派宪兵去新喀里多尼亚维持秩序。

5月23号，马克龙亲自赶到新喀里多尼亚，呼吁大家克制，承诺投票改革措施弗会得马上推出。

## 影响
*法国当局取消新喀里多尼亚个2024年夏季奥林匹克运动会火炬传递。
*法国宣布当地进入紧急状态，部署部队，禁止使用TikTok。

## 参考
香港驻伦敦经贸办间谍案

**香港驻伦敦经贸办间谍案**，是2024年英国一桩国家安全案。2024年5月13号，伦敦警察厅发布新闻稿，讲伊个反恐指挥部来勒5月1号捉脱8男1女，第二天貤来勒伦敦搭仔约克郡捉脱2個男人，拿伊拉关勒伦敦城中心搭仔西米德兰郡个警察局里向。7男1女因皇家检察院弗起诉而来勒5月10号释放，挺下来3名男子Chung Biu (Bill) Yuen（袁松彪，63岁）、Chi Leung (Peter) Wai（音译卫志良，38岁）搭仔Matthew Trickett（37岁）畀皇家检察院起诉，罪名是《》里向个“协助外国情报机关”搭仔“境外干预”罪。三家头排期排到5月24号。必过来勒5月19号，嫌疑人Matthew Trickett死拉梅登黑德公园里向，弗晓得哪能死个。

## 参考
台州轨道交通

**台州轨道交通**，是中华人民共和国浙江省台州市运营个城市轨道交通系统，到2024年5月份有利用国铁金台铁路开行个市郊列车台州市郊铁路同一条市域铁路线。

## 线路

### 市郊铁路

2021年8月11号正式开通个。箇条市郊铁路利用金台铁路台州段，计划开行两条市郊列车，实现同市域铁路S1线、S2线、S3线个便捷换乘。

### S1线

### S2线

## 参考
文塞斯劳·布拉斯

**文塞斯劳·布拉斯**（，），是巴西个政治人物。渠勒1914年到1918年辰光担当巴西个第9任总统，1917年来勒第一次世界大战里向向德意志帝国宣战。
松江站

**松江站**好指个是：
*上海松江站，本名**松江南站**，是中国沪昆客运专线、沪苏湖铁路搭仔改线以後个沪昆铁路丄个一座火车站。
*松江北站，本名**松江站**，是中国沪昆线丄个一座火车站，来勒上海市。
*松江站（日本）（），来勒日本島根縣松江市朝日町个西日本旅客鐵道火车站。
上海松江站

**上海松江站**是沪昆客运专线、沪苏湖高速铁路搭仔沪昆铁路个火车站，来勒上海松江区盐仓街1号，大涨泾河南面，S32高速公路西面、松江城区南面2公里个地方，好换乘上海轨道交通9号线松江南站站，2010年10月26号开通。本名**松江南站**，2024年5月22号拿名字改成功**上海松江站**。

## 参考
徐家汇观象台

**徐家汇观象台**（），貤叫**徐家汇天文台**、**天主教江苏教会观象台**、**徐家汇气象台**咾啥个，简称**徐台**，是老底子法国人来勒上海徐家汇设置个综合观测站，原址来勒乃朝徐汇区蒲西路166号。徐家汇观象台是1872年由法国天主教耶稣会建立个，有中国顶古老个气象观测站，号称“远东气象第一台”。全盛时期个徐家汇观象台下头有三隻附属台，兼由气象、天文、地磁、地震咾啥个观测功能，提供天气预报、授时等公共服务搭仔科研服务。抗日战争爆发以後，徐家汇观象台地位弗断下降，必过气象观测从呒没断过；上海战役结束以後畀共产党接收，改编出上海中心气象台搭仔上海天文台。徐家汇观象台老建筑现在还勒壗，是上海市文物保护单位，2012年，上海市气象局出钞票修缮伊，拿伊改造成功上海气象博物馆。2013年开始，博物馆是徐家汇源景区个一部分，限时对游客免费开放。

## 参考

## 外部链接
*徐家汇源景区网站上对徐家汇观象台旧址的介绍
浦东机场捷运

**浦东机场捷运**是上海浦东国际机场里向个机场联络轨道系统，初期拢总只有两条线路，侪是连接航站楼同卫星厅个。两条线路规划远期来勒新造个3号航站楼接通换乘。系统用个是4节编组A型地铁列车，预留扩编到5节编组A型地铁列车个条件。2015年12月份，伊跟浦东机场卫星厅工程一道开工，2019年9月16号一道开通，运行间隔5分钟，单向行程最快2分30秒。

## 线路设计

捷运东线从2号航站楼出发，到S2卫星厅，远期会得延伸到T3航站楼。车站侪是地下一层一岛一侧站台，正线长2.16公里（运营段长1,652米），西联络线（S2-车辆基地）长2.0公里。

捷运西线从1号航站楼出发，到S1卫星厅，远期会得延伸到T3航站楼。车站侪是地下一层一岛一侧站台，正线长2.37公里（运营段长1,861米），东联络线（S1-T3）长713.22米。

## 未来发展
浦东机场第三座航站楼启用个辰光，浦东机场捷运会得延伸到第三座航站楼，拿卫星厅、一号航站楼搭仔二号航站楼串拉一道。

## 参考
新移民

**新移民**，貤叫**新住民**，指个是刚移民到另外一個国家或者地区，言话丄文化丄呒没融入当地社会、搭仔还呒没取得当地国籍或者户籍个人。
殷立人

**殷立人**（），中国昆曲男演员。

## 生平
殷立人迭個演员，祖籍江苏苏州，1994年来勒江苏苏州出生。2006年个辰光，12岁个殷立人到戏校学习昆曲。6年以後，殷立人从艺校毕业出来，到江苏省苏州昆剧院做生活。

## 表演风格
殷立人主工武生，武艺高强，伊个拿手戏有得《夜奔》、《千里送京娘》、《义侠记·戏叔别兄》咾啥个。

## 獲獎

* 第四届昆曲艺术节，伊演出个《钟馗嫁妹》，获得“优秀展演奖”。

## 作品
《林冲》、《千里送京娘》、《牡丹亭》、《义侠记》咾啥个。

## 参考资料
江苏省苏州昆剧院

**江苏省苏州昆剧院**，中国江苏省个公营昆曲戏剧艺术表演院团，设勒苏州市，1956年10月1号成立，伊個辰光除脱昆剧，伊还演出苏剧。2001年，剧团个名字从**江苏省苏昆剧团**改成功现在隻名字。伊个前身是私营个昆曲戏班**上海民锋苏剧团**，伊1953年搬到江苏苏州来。

## 外部链接
*江苏省苏州崑剧院网站
苏剧

**苏剧**，中国一隻戏曲剧种，来自苏州地区。苏剧是从曲艺“苏滩”个基础丄演变出来个，受到弗少昆剧个影响。苏剧1940年代形成，经过短暂兴盛以後逐渐呒啥人听哉。1949年以後，曾有江苏省苏昆剧团、浙江省昆苏剧团咾啥个兼演苏剧、昆曲个剧团，产生过一定个影响。乃朝苏剧个演出邪气少，主要是苏州市苏剧团来勒演出。

2006年5月20号，苏剧列进第一批国家级非物质文化遗产名录当中。

苏剧个传统剧目有：《马浪荡》、《五姑娘》、《长亭出塞》、《王十朋》咾啥个。现代戏有《国鼎魂》咾啥个。

## 参考
跳五猖

**跳五猖**，貤叫**五猖会**，是吴越地区个一种传统仪式，中国国家级非物质文化遗产，乃朝主要分布勒安徽广德县横山、郎溪县梅渚镇伊面个吴语区。每年二月初八广德祠山大帝张渤生日个辰光演出。

五猖神指个是金、木、水、火、土五方神明，貤叫五通神，来源讲法蛮多样个，有话是财神个，有话是明太祖朱元璋纪念故脱个士兵。五猖会个仪式本来来勒1940年左右就消失哉，1987年高淳县定埠乡先拿伊恢复个。

## 参考
长毛

**长毛**好指个是：
*长头发个人
*对太平天国或者伊个国民、部队个歧视言话
*“长tsan5”作动词用个辰光：
**起白殕
台州市郊铁路

**台州市郊铁路**是中华人民共和国浙江省台州轨道交通个一条线，规划同台州轨道交通个线路进行换乘，力争同金台铁路同步造好、同步验收、同步运营。[9]2021年8月11号，台州市郊铁路正式运营。

## 线路
台州市郊铁路由两条线路组成，一条是头门港站到临海南站，一条是仙居站到台州南站，好换乘台州市域铁路S1、S2。投资预估算2.77亿元，计划开通仙居南站、下各站、括苍站、临海南站、汛桥站、临海东站、台州西站、杜桥站、头门港站等11個车站，一期工程开办仙居南站、临海南站、台州站、杜桥站、头门港站。

线路一：仙居南站—临海南站—台州西站，运营最高时速160公里，线路长度约莫62公里，全线运营时间约莫29分钟。

线路二：头门港站—杜桥站—临海南站，其中，头门港站—临海东站最高时速为120公里，临海东站—临海南站最高时速160公里，线路长约莫57公里，全线运营时间约莫37分钟。

## 票务
市民好通过“台州市郊铁路乘车码”小程序、人工售票口、刷脸、自动售票机或者公交卡刷卡进站咾啥个方法买票乘车。

## 参见
*台州市域铁路

## 参考资料
安东尼奥·洛佩斯·德·圣安纳

**安东尼奥·洛佩斯·德·圣安纳**（，），是墨西哥个独裁者、军人，勒19世纪辰光曾8次担当墨西哥个总统，最后伊因为美墨战争战败而落台，逃去古巴。1874年，墨西哥政府大赦，故咾伊回到墨西哥。1876年6月21号，伊生毛病哉，又穷，死脱。
纳西尔·比南利

**纳西尔·比南利**（，），马来西亚演员、歌手搭仔音乐家。伊是巨星比·南利个儿子。2008年伊因心脏衰竭同肾衰竭死勒吉隆坡，终年55岁。

## 参考文献
台州市域铁路S1线

**台州市域铁路S1线**，貤叫**台州轨道交通S1线**，是浙江省台州市境内一条通勤铁路，也是台州轨道交通线路网重要个主要通道。一期线路全长52.396km，当中地下线长17.833km，山岭隧道4座，长4.985km，高架线长29.22km，路基长0.357km，乘客有效乘车距离是49.9km。伊设有7座地下站，8座高架站。

台州市域铁路S1线（一期）来勒2016年11月17号开工，2022年12月28号正式开通运营。

## 参考资料
温岭第一人民医院站

**温岭第一人民医院站**是台州市域铁路S1线一隻高架三层侧式车站，来勒中国浙江省台州市温岭市城西大道中心大道路口北面，2022年12月28号开通。

## 历史
本站来勒规划施工阶段叫**中心大道站**。2022年6月29号，本站正式命名“温岭第一人民医院站”。
### 大事记
*2020年，本站主体站房地下部分施工顺利收尾。
*2023年3月28号到4月7号，本站站厅层部分区域变成功市域铁路志愿者现场报名点。

## 注释


## 参考资料
安徽铜陵楼房坍塌事体

2024年5月27号13点40分左右，中华人民共和国安徽省铜陵市郊区大通镇龙苑小区第48栋楼个一面发生坍塌。墙也碎脱，部分楼顶搭仔楼梯挂勒天浪，门窗发生弗同程度个损坏、变形，楼梯也坍脱哉。从废墟里向头就出1家头，拿伊送进医院，还确认有4家头已经死脱哉。

## 参考
森林管理委員會

**森林管理委員會**（），縮寫是**FSC**，是一隻國際多利益相關方組織。佢个目標是用木材認證个辦法促進負責任个森林管理。佢用市場基礎个方法來制定跨國政策。

## 參考資料

## 外部链接
*
臺灣地區

**臺灣地區**，貤謳作**臺澎金馬**、**臺閩地區**、**自由地區**，是指个臺灣、澎湖、金門、馬祖搭中華民國政府現行統治權所及个許地方。在瑲朞个中華民國法律裡頭，佢个相對概念是「大陸地區」搭「港澳地區」。

## 認識差別
對「臺灣地區」一詞个認識，依著各方立場走解釋是有差別个。

## 参考内容

## 參見

* 臺灣島：台灣地理、台灣歷史
* 中華民國：中華民國疆域、中華民國行政區劃
** 臺灣省、福建省、中華民國首都
** 中華民國島嶼列表：金門、馬祖、東沙群島、南沙太平島
* 台灣地位嘸定論、特殊兩國論、一邊一國、四階段論
* 台灣問題：台海現況、台灣海峽導彈危機
* 臺澎金馬個別關稅領域
* 其他華人地區：中國大陸、港澳地區
Pornhub

**Pornhub**是一隻成人网站，由加拿大个成人娛樂集團Alyo所有，2007年来勒蒙特利尔成立。截至2024年2月，佢是全球訪問量排第13个網站，也是訪問數排第2个成人網站，只排在XVideos後髖。

箇網站允許訪問者走望各種類个色情片，有專業个也有業餘个，也好经过网站验证以後自家走上傳。佢年加年會頒發畀人Pornhub獎。

## 歷史

### 嘸經同意个色情內容
2021年开始，用户上传视频前必须先完成身份验证，网站丄也只会得保留经过Pornhub验证个内容合作伙伴上传个视频，视频里向个人也必须是合作伙伴个模特，呒没经过验证个用户上传个视频侪畀Pornhub删脱哉。

## 審查
Pornhub来勒多隻國家畀管制牢：

2013年9月，箇網来勒中國畀防火長城屏蔽爻。

2017年1月，菲律賓講佢違反《反兒童色情保護法》，屏蔽脱哉。

2020年11月，泰國政府拿佢封鎖爻。

2023年5月：美國猶他州通過SB287法案，要求成人網站要有歲數驗證搭身份验证个要求。Pornhub来勒箇隻法律生效前兩日天屏蔽脱猶他州來个用戶訪問。

2024年2月，美國得州个檢察長也起訴佢搭母公司Aylo，講佢弗遵守歲數驗證法。故咾来勒3月份，Pornhub搭Aylo旗下个各許網站拿得州來个訪問侪阻拦脱。

## 流行文化
近趟把來，佢上頭个業餘影片開頭个三秒鼓搭貝斯个音樂已經成為个文化現象，來Tiltok之類个網站上頭候火。

## 參考資料
塔利怪物屬

**塔利怪物**（學名：*Tullimonstrum*）是一種分類還不清爽个動物，佢在3億年前个宾夕法尼亚世生活，是一種生活勒壗泥濘河口淺熱帶沿海水域个兩側對稱動物。瑲朞便只有一種已知物種：**尋常塔利怪物**（*Tullimonstrum gregarium*）。

2016年，塔利怪物因之脊背上頭有根白線痕，畀生物学家推估是脊椎動物，雖然2017年个辰光箇隻假设畀否定脱，但瑲朞還是暫時歸到脊椎動物裡頭去。
鮮鰻皮

**鮮鰻皮**，也謳作**舌鰨**、**鰨魚**、**龍利魚**咾啥个，是吳越一許地方對多種鲽形目（特别是鳎亚目）魚類个泛指俗称。

佢侇一般个特點是兩眼來同邊向，倚身兩邊一面薄一面厚。

喫个時候，一般會採用紅燒、香煎等辦法來燒。

佢是一種生扗快險个魚，兩三年便好繁殖，有許種好活16年。

## 裝混
有許壞心腸个魚販畀越南、泰國湄公河流域人工養殖个博氏巨鯰（學名：，俗称巴沙鱼（）假冒作箇魚走賣。

## 参考資料

## 外部链接
* 世界自然基金會香港分會：龍脷
白殕毛

**白殕毛**是非分類學名詞，是吳越一許宕地對時間囥長爻个物事个表面上頭，發起个灰白色个菌絲體發達，但貤弗產生大型肉質子實體个絲狀真菌个泛指俗稱。箇出毛个過程謳作「起白殕」，或者「白殕毛起起」。

伊也可能长出其他颜色来，比方讲红个、绿个，叫红霉菌、青霉菌，起个就是红毛绿毛哉。

## 種類

右圖展示爻毛黴屬真菌產生个一種白殕毛，箇種真菌屬出起个菌絲便是白色至米色或灰色个，會生在一些奶酪搭蔬菜上頭。弗過，白殕毛還好指各許種類个真菌，只要佢符合上頭講著許特徵。

白殕毛也長日因之青黴屬（Penicillium）个真菌生起，一般生在有機物上頭，據研究，是導致食品腐敗个主要原因，特別是青黴亞屬个黴菌。箇物事有時候還會生成出劇毒个黴菌毒素。為之，生出白殕毛个食品會畀掽爻，以防喫落去中毒。

## 參考資料
花殼

**花殼**（学名：），貤謳作**花蛤**、**菲律宾簾蛤**，是簾蛤目簾蛤科蛤仔屬下个一隻種。佢个壳是卵圆形个，壳质厚、胀；壳顶突出來，略朝前曲。佢廣泛分在中國、日本、韓國沿海个灘塗丄，是吳越常見个食用殼。佢生长快，養殖周期短，適應性强（廣溫度、廣鹽分、廣分佈），离水存活時間長，為之適合人工高密度養殖。

## 生息地
花殼一般跔潮间带个粗沙哈搭砾石滩搭潮下带个泥沙壗。

## 喫法

花殼好擐來喫，營養價值高，经常性用清蒸、蔥油、紅燒等辦法來燒。

## 參考資料
我願立誓為國

《**我願立誓為國（I Vow to Thee, My Country）**》是一首英國个愛國讚美詩，來1921年創作起，由古斯塔夫·霍斯特作曲，塞西爾·斯普林·賴斯爵士作詩。箇音樂最開始是嘸词个旋律，霍斯特後瑲畀佢取名謳《薩克斯特德》，取在霍斯特 1917 年組曲《行星組曲》个“木星”樂章。

## 曲調

1921年，古斯塔夫·霍斯特畀佢《行星組曲》裡頭个“木星”樂章適配到箇首詩。為爻適應歌詞，音樂畀拉長爻。

1926年，霍斯特畀這首曲子再調和音調，畀佢變作首頌讚歌，赫畀收錄在《頌讚詩歌集 （Songs of Praise）*》*裡頭。

## 歌詞

澀西爻·春籟（Sir Cecil Spring Rice）爵士个《頌讚歌集 （*Songs of Praise*） 》（1925）裡頭刊印个箇詩只是1918年个兩節組成。

第二節个末腳排是從《箴言》 3:17 取出來 ：佢行个，全是安乐，佢走个，全是平安（ KJV ），箇裡佢是指智慧。

箇墶囥在第三段个也是佢个诗《兩隻祖國（*Urbs Dei*/The Two Father Lands）》（1908–1912）个頭一節，箇段從來嘸畀曲寫起，但有時也會用來唱。 

## 應用

箇首歌在1921年頭次表演，在英聯邦各地个陣亡將士紀念日儀式上頭長日望著。

蠻多有名个場合，包括1965年丘吉爾个葬禮、1981个戴安娜王妃，2023年个女王伊麗莎白二世个葬禮、2024年查理三世个加冕禮上頭都有表演箇歌。

## 參考資料
潘塔納濕地

**潘塔纳湿地**（、），来勒南美洲巴西马托格罗索州搭仔南马托格罗索州、玻利維亞同巴拉圭，总面积有242,000平方公里，是世界丄顶大个湿地。

## 外部链接

*世界最大濕地：潘塔納爾沼澤地
*WWF生態區檔案 
*World Conference on Preservation and Sustainable Development（世界保育及持續發展會議） 
*拉姆薩爾濕地公約 — 潘塔納爾濕地資料
味噌汤

**味噌湯**（），一种汤，日本传统美食，汤底一般性是水煮海带，加进鱼干片，阿末往里向个汤汁加味噌，再加入弗同个素小菜、豆腐咾啥个。
阿都三兄弟

《**阿都三兄弟**》（），是1964年个辰光由马来西亚电影导演比·南利执导个黑白喜剧电影。箇部电影是比·南利来勒新加坡执导个阿末一部电影。

## 参考
一目五先生

**一目五先生**是吳越地區有名个妖怪，也謳作五奇鬼，是一種傳說中个鬼，記在袁枚个《子不語》裡頭。箇五隻妖怪共用同一隻眼睛。箇眼睛个解隻是講爻算个，各許四隻都聽著佢發號施令。佢長日出現在發瘟疫个時節。佢等著人睏去爻，便用鼻頭走聞人，聞著何人，何人便生病，五隻都聞爻个人便會死脫。佢不害善人也不害惡人，只裝弗善弗惡、嘸福嘸祿箇人。

## 原文
袁枚《子不語》卷九: 浙中有五奇鬼，四鬼盡瞽，惟一鬼有一眼，群鬼恃以看物，號“一目五先生”。遇瘟疫之年，五鬼聯袂而行，伺人熟睡，以鼻嗅之。一鬼嗅則其人病，五鬼共嗅則其人死。四鬼倀倀然斜行躑躅，不敢作主，惟聽一目先生之號令。 有錢某宿旅店中，群客皆寐，己獨未眠，燈忽縮小，見五鬼排跳而至。四鬼將嗅一客，先生曰：“此大善人也，不可。”又將嗅一客，先生曰：“此大有福人也，不可。”又將嗅一客，先生曰：“此大惡人也，更不可。”四鬼曰：“然則先生將何餐？”先生指二客曰：“此輩不善不惡、無福無祿，不啖何待？”四鬼即群嗅之，二客鼻聲漸微，五鬼腹漸膨亨矣。

## 参考
吳越妖怪表

**吳越妖怪表**，畀許出自各許古籍、傳說（包括近代搭都市傳說）裡頭記在墶个吳越地區个妖怪列出來爻。

妖怪，是一隻集合名詞，指个是人嘸辦法理解个奇怪或者異常現象，或者是嘸辦法用科學解釋為何物會有導致箇許現象个有神秘力量个生物。箇詞語從日語个語境裡頭來，在吳語裡頭也好分作無數類別，包括妖、魔、鬼、怪、精、仙、靈等，有時候，許傳說个靈異現象也包括在裡頭个。

## 生物妖怪

#### [[一目五先生]]
也謳作五奇鬼，出自袁枚《子不語》卷九，浙中个一種五隻妖怪共用一隻眼睛个生物，佢讓人發瘟病，專門害著許弗善弗惡个人。

#### [[白魚江郎]]
出自《太平廣記》，餘姚一个白魚變成个江郎，搭大娘結婚之後，大娘生出魚子。

#### [[山魈]]

#### [[律畢香]]
出自《三冈識略》搭《清稗類鈔》，婺州搭徽州个一種有聲無形个鬼，會搭人講話，擅盜竊，還會姦淫有姿色个女人，便像是梦魇。

#### [[彭猴]]

#### 豬婦人

#### [[青魚白蛇]]

#### 陂中板

#### 搜山大王

#### 消面蟲

#### 樟柳神

#### 台州人魚
東漢楊孚《異物志》中央有寫，台州沿海有人魚，外型像人，一尺長，頭頸扗有氣孔呼氣，皮膚比鮫魚還利，甚至好割木頭。

#### [[青蛙神]]

#### 落頭民
出自《搜神記》，秦朝个時候南方便有箇種人，佢侇謳自己「虫落」，孫吳朱桓有个婢女，睏去後，頭會自己飛去爻，有埭，佢頭飛出去个時候，佢同室女伴畀佢被蓋起，佢尋弗著脊身，最後朱桓救爻佢一命。

#### [[金華貓妖]]
也謳作貓魈，一隻迷惑人心个妖怪，碰女變美男子，碰男變美大娘，隨對象變形，類似西方个魅魔概念。佢由金華吸月亮精華貓修煉成。佢只能畀迷惑个對象望著，各許人是望弗著个，《貓苑·靈異》《夷堅支丁》《續子不語》《淥水亭雜識》等書有記。

#### 老虎人

#### 牛頭人

#### 青蚨

##### [[衢州三怪]]
《聊齋志異》裡頭个三隻妖怪。佢侇是獨角怪、白布怪搭鴨怪。獨角怪，住在鐘樓（在今鐘樓底街），夜勒望著人獨个走會走追，追到人氣絕身死，假使有人望著各許人畀獨角怪追，佢便會得病；白布怪，住在縣學池塘（在今縣學街）裡頭，搭塊白布樣，有人去捉，便會被纏牢脊身，帶進池塘里頭去；鴨怪，住在蛟池街（今蛟池街）裡頭，會在夜扗叫叫聲，人聽著佢聲，肚便痛死。

##### 人面豬

#### 毛人

#### 玉精

#### 元緒

#### 枕精

#### 風鬼

#### [[高褐]]
記在《太平廣記》个吳縣張君林个故事裡頭。高褐是一種女人樣子个鬼，鍾意喫甜，特別是糖梗。佢會幫人生火做飯。假使屋主囥一隻白罐在屋裡，佢還會在裡頭囥好物事。

#### 鬼燈

#### [[鬼打牆]]

#### [[蔭兵]]

#### 鬼爺爺

#### [[聻]]

#### 空心鬼
出自《子不語》，是一隻倚在杭州人家大廳裡頭个人形鬼，從胸脯到肚都是透明个，邊扗有兩个穿青衣个僕人。佢會變成藥渣碗頭，畀病人个腸肺抽出來，讓佢死脫。

## 奇怪傳說

#### [[陸沉傳說]]
一種民間傳說類型，講个是一个宕地一記相陷進水體中央个故事，有時也包括一个宕地陷貤在各地浮出个情節。有石獅紅眼、懲戒亂倫、五娘尋夫等多種類型。通常都會講明一許道理。

## 参考
江浦公园

**江浦公园**是座公园，来勒中华人民共和国上海市杨浦区，西面是江浦路，南边是长阳路，东边是齐齐哈尔路，北边是昆明路，占地面积3.85公顷。箇隻2004年6月份开始造个，2005年6月18号建成对外开放。来勒2016年搭仔2019年，公园进行过两趟改造。2022年8月22号开始，公园改成功24小时开放。

公园里向有杨浦区城市规划展示馆，占地面积928平方米，建筑面积1428平方米。公园地底下头有民防停车库，2021年开始向周边居民开放。

## 交通
* 上海轨道交通12号线、18号线：江浦公园站

## 参考
鄉間路，帶我走

《**鄉間路，帶我走**》（）是美國民謠歌手強·丹佛搭搭在1971年佐隊創作起歌曲。箇支經典歌曲因之是西弗吉尼亚州个标志，有候高个地位。 2014年3月，佢變成西弗吉尼亚州个四隻官方州歌个一隻。

## 歌詞
原文：Almost heaven, West Virginia

吳語翻譯：便如天堂，西微執若

Blue Ridge Mountains, Shenandoah River

藍嶺山脈，溼喃多河

Life is old there, older than the trees

箇个生命，像新生个樹（比樹還要老）

Younger than the mountains, growin' like a breeze

像古老山脈（比山還年輕），微風裡成長

Country roads, take me home

鄉間路，帶我走

To the place I belong

到我歸屬个地方

West Virginia, Mountain Mama

西微執若，山巒姆媽

Take me home, country roads

帶我走，鄉間路

All my memories gather 'round her

我个記憶 全是交關佢

Miner's lady, stranger to blue water

礦工个囡 海是替陌生

Dark and dusty, painted on the sky

黑夜塵土（灰暗） 像天邊夜霞

Misty taste of moonshine, teardrop in my eye

朦朧月光下 潤濕我眼眸

Country roads, take me home

鄉間路，帶我走

To the place I belong

到我歸屬个地方

West Virginia, mountain mama

西微執若，山巒姆媽

Take me home, country roads

帶我走，鄉間路

I hear her voice in the mornin' hour, she calls me

我聽著佢个招呼 在天破曉時節

The radio reminds me of my home far away

電台傳來聲音 提醒我歸鄉个路

Drivin' down the road, I get a feelin'

奔馳在公路丄 一股情緒爬上我个心頭

That I should've been home yesterday, yesterday

轉鄉吧，轉鄉吧（我昨日便該轉屋去）

Country roads, take me home

鄉間路，帶我走

To the place I belong

到我歸屬个地方

West Virginia, mountain mama

西微執若，山巒姆媽

Take me home, country roads

帶我走，鄉間路

Country roads, take me home

鄉間路，帶我走

To the place I belong

到我歸屬个地方

West Virginia, mountain mama

西微執若，山巒姆媽

Take me home, country roads

帶我走，鄉間路

Take me home, (down) country roads

帶我走，鄉間路

Take me home, (down) country roads

帶我走，鄉間路
合眾國空軍

《**合眾國空軍**》（**英文：The U.S. Air Force**）是美國空軍个官方軍歌，大家人土謳也謳作「**野藍晴空**」（****）。

## 名稱演變
箇歌扣開始是畀謳作「陸軍航空兵（）」，是罗伯特·麦克阿瑟·克劳福德（）在1939年5月份畀主歌搭曲調寫起。在軍名改爻後，箇歌名字也改作「陸軍航空軍（）」。

## 歌词
英文原文：Off we go into the wild blue yonder,

吳語譯文：我侇走 飛上箇野藍晴空

Climbing high into the sun;

朝上爬升 沖進日頭

Here they come zooming to meet our thunder,

敵機來襲 我侇搭閃電樣迎敵

At ’em now, Give ’em the gun!

同儕誒 畀佢一擊

Down we dive, spouting our flame from under,

朝下俯衝 箇焰火四處飛揚

Off with one helluva roar!

伴著有一聲巨響

We live in fame or go down in flame. Hey!

蹈火赴湯 榮光嘸上

Nothing’ll stop the U.S. Air Force!

合眾國空軍何人膽擋

Brilliant minds fashioned a crate of thunder,

男兒心智 創造出雷霆烈怒

Sent it high into the blue;

駛著佢 飛上青天

Valiant hands blasted the world asunder;

男兒雙手 操縱著上帝个鞭

How they lived God only knew!

朝著大地 施加天罰

Boundless souls dreaming of skies to conquer

男兒魂魄 夢想是征服天架

Gave us wings, ever to soar!

畀我雙翼 自由飛舞

With scouts before and bombers galore. Hey!

浩浩蕩蕩 我機起航 哈

Nothing’ll stop the U.S. Air Force!

合眾國空軍何人膽擋

Here’s a toast to the host

在墶 我祝福

Of those who love the vastness of the sky,

許鍾愛浩瀚青空个人

To a friend we send a message of the brave who serve on high.

畀朋友 我帶去 許飛行勇士奉獻个故事 

We drink to those who gave their all of old

瑲我來敬 獻出青春个士兵

Then down we roar to score the rainbow’s pot of gold.

隨著轟鳴 響聲劃開爻天際——

A toast to the host of those we boast, the U.S. Air Force!

慶賀 誇名世界天下个 合眾國空軍

Off we go into the wild sky yonder,

我侇走 走進箇野藍晴空

Keep the wings level and true;

保持機翼 平穩衝鋒

If you’d live to be a grey-haired wonder

假使尔 欲做隻銀髮傳奇

Keep the nose out of the blue!

朝著天 展露笑面

Fly to fight, guarding the nation’s border,

飛行者 保守著我國界疆

We’ll be there, followed by more!

我侇願 開來繼往

In echelon we carry on.

在機群中 後繼前仆

Oh, nothing’ll stop the U.S. Air Force!

哈 合眾國空軍何人膽擋
约翰·丹佛

**约翰·丹佛**（，），本名**小亨利·约翰·多伊奇岑多夫**（），美国乡村音乐歌手搭仔词曲作家，来勒20世纪70年代有交关脍炙人口个歌，比方讲《Take Me Home, Country Roads》。伊录制发行个歌曲超过300首，当中毛一半个歌是伊自家作曲个。1997年10月12号，丹佛因开飞机失事而故脱，终年53岁。

## 参考

## 外部链接

*  官方網站 
*  約翰丹佛粉絲後援會
嘉兴有轨电车T1线

**嘉兴有轨电车T1线**是浙江省嘉兴市第一条有轨电车线路，亦是嘉兴市区第一条轨道交通线路，2021年6月25号，T1线示范段开通。2022年6月25号，一号线一期工程完工。箇条线由嘉兴市申嘉有轨电车运营。

## 争议

### 路权争议
本线来勒试运营个辰光就发生过两桩同社会车辆相撞个事故搭仔一桩社会车辆弗小心开进轨道区里向个冲突事故。

2022年1月15号，纺工路凌公塘路路口发生一桩非机动车同机动车相撞个事故，非机动车驾驶员受伤，掼拉有轨电车轨道区里向，造成一部电车堵勒路口头呒没办法往前走。

多桩事件引发部分网友对嘉兴有轨电车占用个社会车辆车道个弗满，认为伊並呒没顾及老百姓个出行体验，怀疑嘉兴啊是来勒一意孤行造有轨电车。

## 参考
衢州三怪

**衢州三怪**是《聊齋志異》裡頭个三隻妖怪，佢侇是獨角怪、白布怪搭鴨怪。獨角怪，住在鐘樓（在今鐘樓底街），夜勒望著人獨个走會走追，追到人氣絕身死，假使有人望著各許人畀獨角怪追，佢便會得病；白布怪，住在縣學池塘（在今縣學街）裡頭，搭塊白布樣，有人去捉，便會被纏牢脊身，帶進池塘里頭去；鴨怪，住在蛟池街（今蛟池街）裡頭，會在夜扗叫叫聲，人聽著佢聲，肚便痛死。

## 原文
「張握仲從戎衢州，言：「衢州夜靜時，人莫敢獨行。鐘樓上有鬼，頭 上一角，象貌獰惡，聞人行聲即下。人駭而奔，鬼亦遂去。然見之輒病， 且多死者。又城中一塘，夜出白布一匹，如匹練橫地。過者拾之，即捲入水。又有鴨鬼，夜既靜，塘邊並寂無一物，若聞鴨聲，人即病。」」

:

## 參考資料
蟳

**蟳，**學名謳作**鋸緣青蟹**（学名：），也好謳作**青蟹**、**泥蟹**（），經常生隻大个大腳爬，青綠个。佢是吳越常見个食用蟹。

## 分佈
佢个自然分佈範圍位在印太地區。

## 習性
箇種蟹本質上是高度同類相喫个。一隻蛻皮个時節，各許硬殼蟹有時候會攻擊扣在蛻皮个赫連妨畀佢喫喫爻。雌蟹一次好生 100 萬粒蟹子。

## 喫

箇蟹好做清蒸、紅燒等，肉多味鮮。
东方财经浦东频道

**东方财经·浦东频道**（）是上海浦东新区人民政府同上海广播电视台合作搞个隻数字电视频道，来勒2015年4月18号正式开播。
嘸通嫌台灣

**嘸通嫌台灣**是林央敏寫詞，蕭泰然譜曲个一支歌。支歌以台灣个土地、生活作意象，表達爻對台灣搭个熱愛搭對未來美好生活个憧憬。

支歌在1987年秋季發表，得著國自立晚報、台視、中廣合辦个《新時代歌曲》創作獎首獎，《金曲獎》最佳「非華語」作詞人獎，歌手許景淳也因支曲得著最佳女演唱人獎。

## 參考資料
路易我王

***路易我王''，法語是''Le Roi Louis***或者***Le Roy Louis***。箇是一首現代歌曲，讚頌法国国王路易九世个英勇搭决心，佢扣准备踏丄第七次十字軍東征个征途。

箇歌是喜樂堡（Joyeuse Garde）合唱团錄製起个，改编自17世紀流行个传统曲调。箇曲調《路易國王个囡（La Fille au Roy Louis）》，講个是路易九世國王个囡搭騎士德翁間个禁忌个愛。

## 內容
箇歌个主題是路易國王搭男爵个對話，國王畀佢侇號召起走打仗。國王反駁爻佢侇个藉口搭懷疑，最後勸動許封臣陪伴佢出征伊竺。

## 歌詞

## 參考資料
崩瓜

**崩瓜**，也讴**浜瓜**，是一种特殊个西瓜。伊翠绿颜色个、椭球形个、里向是黄心个果肉搭仔血红颜色个籽，邪气甜，喫口清爽。伊个皮薄唻雷打个辰光就会得崩开来，故咾叫崩瓜，也因此来勒运输路丄向损耗邪气大。崩瓜本来多种勒三林乡东南面个同济、荻山、金光、南阜等村里向，故咾也叫**三林崩瓜**。抗日战争个辰光日本人拿瓜籽收到日本去，叫伊“嘉宝”。上世纪七十年代，上海农科院从日本收转来崩瓜原种“嘉宝”籽三百粒，交畀三林公社种籽站去种，一代代培育出现在个三林崩瓜。2013年，三林崩瓜获农业农村部颁发个“国家农产品地理标志”认证证书，外加三林崩瓜栽培技艺成为“浦东新区非物质文化遗产”。

伊同亭林雪瓜、七宝黄金瓜、甜瓜一道叫“上海四大名瓜”。

## 参考
話睏話

**話睏話**（6gho 1khuen-gho），貤讴**講夢話**（5kaon 6maon-gho）搭仔**講夜話**（/kɔ̃ ɦia ɦuo/），是一种勒海睏觉个辰光会自家烘生能讲闲话个奇出怪样个状況。
陈诗圣

**陈诗圣**（，），祖籍福建永春，马来西亚柔佛居銮人，1981年到1996年出任居銮中华中学第十三任校长，来勒伊手底下，学堂个硬件设施升级弗少，吸引到弗少学生子，一度变成功马来西亚三大华文独中之一。

2013年12月25号，伊碰着车祸，人走脱哉。

## 参考
波音载人飞行测试

**波音载人飞行测试**（），是波音星际航线第一趟载人去国际空间站个任务。美国国家航空航天局个两名宇航员参与箇趟任务，伊拉会得留勒国际空间站丄进行10天左右个测试飞行。

箇隻任务个发射日脚一开始定勒2021年底，必过发现各种问题，一路拖到2023年发现降落伞系统搭仔线束问题，计划无限期拖下去。 2023年10月份，NASA宣布发射定勒2024年4月中旬以後进行，阿末来勒美国东部夏令辰光2024年6月5号10点52分發射。6月6号，经历氦气泄漏搭仔反应控制系统推进器故障以後，两名宇航员成功同国际空间站对接。

美国国家航空航天局（NASA）本来计划6月14号个辰光，“星际客机”离开国际空间站，回转来到地面丄，必过氦气泄漏搭仔助推器问题让箇隻日脚弗断往後头拖。8月24号，NASA宣布，安全问题让伊拉两名航天员来勒2025年2月份改乘SpaceX个龙飞船通过Crew-9任务返回地球，而波音星际航线飞船会得一家头来勒9月7号空载跑回地球。

## 参考
拉包爾小調

**《拉包爾小調》**是一首日本个戰時歌曲。若杉雄三郎寫个詞，島口駒夫譜个曲，1945年發布个。

箇歌扣開始是JVC建伍胜利娱乐来勒1940年發行个，名字是「南洋航路」（詞曲人一樣，新田八郎演唱）  。

歌詞中央提著太平洋戰爭期間日本海軍基地拉包爾个名字，因之變成南洋撤退个日本士兵頂鍾意的歌曲。在佢侇復員之後，箇歌變扗流行險。
## 歌詞
箇歌个歌詞，有兩種模式。其一是《再见，拉包爾》个開頭，後髖是原曲《南洋航道》个歌詞，其二加上爻第二節。

### 《南洋航路》

#### 日語原文：
紅い夕日が波間に沈む

果ては何処か水平線よ

今日もはるばる南洋航路

男艦乗りかもめ鳥

波の響きで眠れぬ夜は

語り明かそうよデッキの上で

星が瞬くあの星見れば

くわえ煙草が目にしみる

流石男とあの娘は言うた

燃える命をマストに掲げ

揺れる心に憧れはるか

明日は赤道椰子の下

#### 吳語歌詞（按好歌唱先）：
赤红色个日頭 在波濤中间沉浮

海岸个水平線阿 一眼望不著盡頭

多少遙遠阿 南洋航路

離家个男人阿 像頭丄个海鷗

聽著海水滔滔 輾轉反側个夜頭

甲板个微風中央 心事暢談到天釀

沉寂个夜空裡阿 繁星在閃爍

煙草一梗 星光沁心中

固執个男人頭 對著佢个大娘講

我畀燃燒个青春 交付畀桅杆爻

搖擺弗定个心 熱情个期盼著

明朝赤道丄个 美麗个椰樹島

### 《拉包爾小調》
さらばラバウルよ 又来るまでは

しばしわかれの 涙がにじむ

恋しなつかし あの島見れば

椰子の葉かげに 十字星

船は出てゆく 港の沖へ

愛しあの娘の うちふるハンカチ

声をしのんで 心で泣いて

両手合わせて ありがとう

波のしぶきで 寝れぬ夜は

語りあかそよ デッキの上で

星がまたたく あの星見れば

くわえタバコも ほろにがい

赤い夕陽が 波間に沈む

果ては何処ぞ 水平線よ

今日も遙々 南洋航路

男船乗り かもめ鳥

## 參考資料
伊茲密進行曲

**伊茲密進行曲**，貤叫**伊茲密山个鮮花**、**[[穆斯塔法·凯末尔·阿塔图尔克|加齊·穆斯塔法·凱末爾帕夏]]進行曲**、**伊兹密尔进行曲**，是一首尼哈文德調式个讚歌，講个是獨立戰爭中央土耳其軍隊駛進伊茲密爾。

歷史當中高加索進軍个故事是替个：「伊斯蘭軍」是隸屬鄂圖曼帝國東部集團軍个軍事單位。陸軍部長恩維爾·帕夏指揮个軍隊贏得爻巴庫戰役，赫在1918年9月15號駛進巴庫。

## 歌詞

: İzmir’in dağlarında çiçekler açar.
: 伊兹密个群山有綻放个鮮花
: İzmir’in dağlarında çiçekler açar.
: 伊兹密个群山有綻放个鮮花
: Altın güneş orda sırmalar saçar.
: 金黄个日頭丄光芒在閃爍
: Altın güneş orda sırmalar saçar.
: 金黄个日頭丄光芒在閃爍
: Bozulmuş düşmanlar hep yel gibi kaçar.
: 逃窜个敌軍搭疾風樣敗走
: Bozulmuş düşmanlar hep yel gibi kaçar.
: 逃窜个敌軍搭疾風樣敗走
: Yaşa Mustafa Kemal Paşa,yaşa;
: 萬歲穆斯塔法帕薩萬萬歲
: Adın yazılacak mücevher taşa.
: 尔个大名永世镌刻在碑丄
: Yaşa Mustafa Kemal Paşa,yaşa;
: 萬歲穆斯塔法帕薩萬萬歲
: Adın yazılacak mücevher taşa.
: 尔个大名永世镌刻在碑丄

: İzmir dağlarına bomba koydular 2x
: 伊兹密个群山在畀戰爭等候
: Türk’ün sancağını öne koydular. 2x
: 突厥人个旗帜樹立在前頭
: Şanlı zaferlerle düşmanı boğdular. 2x
: 光荣个勝利會征服我敵人
: Kader böyle imiş ey garip ana
: 娘親阿 箇便是我命運
: Kanım feda olsun güzel vatana. 2x
: 為我祖國來作奉獻犧牲

: İzmir’in dağlarında oturdum kaldım
: 伊兹密个群山裡頭我駐足停留
: Şehit olanları deftere yazdım. 2x
: 烈士个事干我寫進冊頁扗
: Öksüz yavruları bağrıma bastım. 2x
: 失怙个小人阿 快走來我懷中
: Kader böyle imiş ey garip ana
: 娘親阿 箇便是我命運
: Kanım feda olsun güzel vatana
: 為我祖國來作奉獻犧牲
:
: Peygamber kucağı şehitler yeri
: 先知个怀抱裡頭烈士好歸家
: Çalındı borular haydi ileri. 2x
: 進攻个號角瑲已經吹響
: Bozuldu çadırlar kalmayın geri, 2x
: 破釜沉舟我已經嘸退處
: Yaşa Mustafa Kemal Paşa yaşa;
: 萬歲穆斯塔法帕薩萬萬歲
: Adın yazılacak mücevher taşa.
: 尔个大名永世镌刻在碑丄

: Türk oğluyum ben ölmek isterim. 2x
: 我是忑其人我願為國犧牲
: Toprak diken olsa yatağım yerim. 2x
: 我畀大地作床荆棘來作枕
: Allahından utansın dönenler geri 2x
: 真主佢會審判軟弱个逃兵
: Yaşa Mustafa Kemal Paşa,yaşa 2x
: 萬歲穆斯塔法帕薩萬萬歲
: Adın yazılacak mücevher taşa 2x
: 尔个大名永世镌刻在碑丄
亙古時代个腳印

《**亙古時代个腳印**（）》，是威廉·布萊克个一首詩，摘自佢个史詩《彌爾頓：兩卷詩》个序言。箇詩集是畀謳作“先知之書”个文集个一隻。朞日，佢最為人所知个名字是讚美詩《耶路撒冷》，箇曲是休伯特·帕里爵士在1916年譜起个。

## 詩歌
布萊克个詩歌，也是《耶路撒冷》个歌詞

And did those feet in ancient time,

亙古時代，遙遠足印；

Walk upon Englands mountains green:

英格蘭地，翠綠山巒。

And was the holy Lamb of God,

上主照顧，聖潔羔羊；

On Englands pleasant pastures seen!

英格蘭地，牧場晴空！

And did the Countenance Divine,

神靈面容，還在閃爍；

Shine forth upon our clouded hills?

光輝瀰漫，雲霧箇中。

And was Jerusalem builded here,

耶路撒冷，建在何處？

Among these dark Satanic Mills?

好勝撒旦，黑暗權謀。

Bring me my Bow of burning gold:

快畀我弓，燃燒金弓；

Bring me my Arrows of desire:

快畀我箭，慾望之箭。

Bring me my Spear: O clouds unfold:

快畀我矛，揭開雲霧！

Bring me my Chariot of fire!

快畀我火，戰車烈火。

I will not cease from Mental Fight,

精神爭鬥，弗曾止步；

Nor shall my Sword sleep in my hand:

貤畀利劍，長握我手。

Till we have built Jerusalem,

直至建成，耶路撒冷

In Englands green & pleasant Land.

英格蘭地，喜樂之土。

## 含義

## 流行
### 作讚歌
弗少教堂拿《耶路撒冷》当成功四部赞歌；英国广播公司、英国王室咾啥个也经常勒圣乔治节个辰光拿伊当成功赞歌用。

### 提議做英格蘭國歌
乔治五世国王头一次听到管弦乐版个《耶路撒冷》个辰光表示，他更欢喜《耶路撒冷》而弗是《天佑吾王》。因为英格兰呒没官方国歌，故咾勒扗一些国家场合，比方讲联盟式橄榄球比赛或者板球个辰光，《耶路撒冷》是当成英国国歌来放个。 

## 文化意義

## 還好望望

## 參考資料
A3!

**A3!**（Act! Addict! Actors!）是一隻 Liber Entertainment 出品个手機遊戲。原生个作品背仔「美少年演員養成遊戲」个名聲，角色設計是富士原良擔當，腳本末撥垃 Tom 編寫，中心故事線統統連帶配音。遊戲裏頂主要是通過排練，拿劇團裏各位演員培養好仔，公開演出好辦成功；也有一眼賺鈔票小遊戲在許，包括在拉整隻遊戲裏向。

## 情節
在拉東京郊區个天鵝絨鎮（びろうど町）墶，一條叫天鵝絨匯（ビロードウェイ）个街路裏，開仔行情行市个戲館在許。一隻老底子介吃香來死个  MANKAI 劇團 ，自家專門个劇院倒還在在許，不過欠脫一千萬塊日幣鈔票，留下來派派只有一個成員，一副要死勿死个光景。 立花泉 是MANKAI戲劇團个創立人——立花幸夫个囡兒，伊為仔尋伊拉爺个辰光尋發尋發，尋覓到 MANKAI 劇團箇墶塊來；那末伊做起總監總經理來，擔起仔重建箇劇團个責任。阿泉一面親手在拉對付流氓幫子討債鬼个同時，也拿眼門前搿隻坍脫快个劇團，慢慢叫个緝理經營起來了……

## 角色
下頭會得列明所有遊戲裏个配音演員搭仔舞台劇版本个演員——名字空脫个，說明無沒啥人專門來演搿隻角色。

### MANKAI 劇團
也翻譯成「滿開劇團」。是主角拉爺个立花幸夫登在1991年箇搶創立个戲劇團。自家有得專門個演出劇院咾宿舍，演員各人統統登在裏向做事體。內部還分出來四個小劇社，大家分別謳做春夏秋冬四組人。

#### 春組
招牌傳統童話幻想風格个一幫子演員。

; 佐久間咲也（さくま さくや / Sakuma Sakuya）
: 配音：酒井廣大 / 演員：横田龍儀
: 人長：167公分 / 生日：3月9號 / 血型：O型 / 歲數：17歳→18歳→19歳 / 象徵花：櫻花
: 初起頭在讀花咲學園高中三年級，後首來做成功自由工作者。是春組裏个拿摩溫，一頭胭脂紅顏色个頭髮。
: 人住在101宿舍。歡喜演戲是從小辰光一腳到現在，頭一個一腳蹱進 MANKAI 新劇團裏个社員。做起事體來是認真道地又着力來勿得了，春組裏演戲頂頂推扳个末倒還是伊。但是，伊憑仔自家一門心思个勁道咾熱情，一時頭裏窮快就進步勿勿少。過去登在一隻複雜个家庭環境裏向生養長大。
: 伊个綽號有得像阿幸幫伊起个叫「百份之一百小太陽」（元気100パーセント）。一成也會得喊伊叫「咲咲」（サクサク）。
: 有隻愛好是伊有常時歡喜登在河浜旁邊，練習自家歡喜个戲裏个台詞。頂歡喜吃个物事是那不勒斯式意大利麵。頂頂覅吃个是芹菜。
; 碓冰真澄（うすい ますみ / Usui Masumi）
: 配音：白井悠介 / 演員：牧島輝→高橋怜也（2021年12月朝後）
: 人長：175公分 / 生日：3月30號 / 血型：B型 / 歲數：16歳→17歳→18歳 / 象徵花：犁頭草（東北堇菜花）
: 一開始從讀花咲学園高中2年級升到3年級，後首來去仔芙蓉大学讀大學第一年1年級。黑顏色頭髮染了隻咖啡色挑染。頭頂心一根笨毛直直立在許。
: 看上去頭子活絡，一副冷靜來死好像樣樣物事好擺平个聰明人樣子，只有合作勿大肯交別人合作。
: 人住在102宿舍。一日天齊巧在街丄瞄着一眼主角个樣子，一見鍾情在許末就馬上進仔團裏。一心一意个對主角人物吃也吃煞，不過對其他个啥人儕有眼勿大關心搿種介意思。爺孃常樁國外出差兩邊在拉跑咾，進宿舍裏住之前是對伊俉娘頂親頂熱絡。有常時阿幸會得喊伊叫「喪心病跟蹤狂」（サイコストーカー），一成也有得叫伊「真真」（まっすー）个辰光。
: 愛好有得像專心對後搖滾咾前衛搖滾來做音樂鑑賞。頂歡喜吃个物事是越南膾卷。頂頂覅吃个是。
; 皆木綴（みなぎ つづる / Minagi Tsuzuru）
: 配音：西山宏太朗 / 演員：前川優希
: 人長：180cm / 生日：4月9號 / 血型：A型 / 歲數：18歳→19歳→20歳 / 象徵花：黃花郎（蒲公英）
: 在葉星大學一年級讀到三年級。頭髮是種蠻淡个咖啡色，頭頂丄也有點顏色比較深个地方。
: 人住在102宿舍。本生是為仔想擔任寫腳本來參加劇團个末，進來之後確確實實兼任做成功劇作家。伊拉一家門十兄弟淘裏伊是排第三个阿哥，為仔補貼家用，常樁要外頭去尋零碎生活做，自家愛好咾啥個也搞來交搿方面有眼搭界。因為伊老早登在屋裏也經常做家務事體个，所以是伊交臣咾主監督（主角）幾個一淘負責吃飯開夥倉。
: 老實人。本份人。經常撥一點性格更加明顯个劇團成員鈍孛相。伊一開始交一隻寢室裏个真澄倒常常在許鬧矛盾，還是後來伊腳本寫來忒拚命仔要厥倒个辰光，受到真澄照顧伊，乃末兩家頭再更加要好起來。
: 綴登在高中裏向交一成是後輩前輩關係咾，習慣性用姓氏稱呼伊。
: 幸幫伊取个綽號叫「村民C」（村人C）。一成喊伊叫「綴綴子」（つづるん）。
: 頂歡喜吃个物事是炒麵。覅吃个物事無啥啥。
; 茅崎至（ちがさき いたる / Chigasaki Itaru）
: 配音：淺沼晉太郎 / 演員：立石俊樹
: 人長：178公分 / 生日：4月24號 / 血型：AB型 / 歲數：23歳→24歳→25歳 / 象徵花：非洲菊
: 有點像金黃色一能个淺咖啡色頭髮，有眼像王子紳士个形象。
: 人住在103宿舍。雖則伊登在高級公司工作，一看上去撥人个印象好像也蠻會得幫人打交道一樣个，實際丄是一個專門伏小房間个的的呱呱个宅男，多數薪水也儕是拿得去遊戲裏課金充鈔票。只不過因為搿人蠻會得看場面做事體个，對陌生人咾同事咾一種外頭人儕沒穿幫過。自家起了隻網名「志子」來網丄在拉遊戲直播。
: 是借手上前。
: 幸幫伊取个綽號是「大興上流人」（インチキエリート）。一成是喊伊「阿志頭」（いたるん）。
: 愛好是網丄打遊戲、手機打遊戲、電腦打遊戲。頂歡喜吃个物事是外賣披薩。頂頂覅吃个是青魚子乾。
:有一個大阿姐。進高中前頭撥伊勸拉改造型咾，拿阿姐寫个人物設定全部記牢了。為此伊後首來練成功迭種介撳開關一能翻面孔个本事。

## 參考資料
美国东部辰光

**美国东部辰光**（，**ET**），貤叫**北美东部时区**（），是北美东海岸搭仔南美西海岸个标准辰光。伊好分成功：

* **东部标准辰光**（Eastern Standard Time, EST）比协调世界时慢五個钟头（也就是UTC-5）。
* **东部夏令辰光**（Eastern Daylight Time, EDT）比協調世界時慢四個钟头（也就是UTC-4）。

来勒3月个第二個礼拜天，美国东部辰光凌晨2:00个辰光，钟会得提前到美国东部辰光凌晨3:00；来勒11月第一個礼拜天凌晨2:00个辰光，钟会得往回调回到美国东部晨光凌晨1:00。巴拿马搭仔加勒比海个南部地区弗实行夏令时。
粽子

**粽子**，是端午节个特色小吃，有用糯米做个，也有用精米做个，外头用芦苇、箬叶咾啥个叶子包起来，包成功长筒形或者锥形，里向好加豆沙、绿豆、赤豆、枣子、咸蛋方、冬菇、虾米、猪肉、咾啥个，隔水蒸或者摆水里向独doq8。

吴越地区个粽子种类丰富。苏南、湖州本地主要喫“长脚粽”，也就是长筒形个粽子，用芦苇包起来，是加糖个。现在太湖地区出名个粽子是嘉兴粽，是三角锥形个，有大肉、豆沙咾啥个品种，用个是白糯米，卖嘉兴粽子个牌子也交关出名，影响周边个上海咾啥地方个粽子。温州个粽子是大米粽，三角锥个样子，有大肉、咸蛋黄、黑豆咾啥个馅头。金华会得往粽子里向加用乌饭个水泡过个糯米。永康个粽子长唻赛过座尖塔。还有地方喫个是碱水粽，也就是用草木灰汏出来个碱水泡个糯米做个粽子，里向好加馅头，也好喫白粽。
断裂力学

**断裂力学**（Fracture mechanics）是研究有裂纹个构件个强度搭仔寿命个一门固体力学个分支，是结构损伤容限设计个理论基础。伊好分成功**线弹性断裂力学**搭仔**弹塑性断裂力学**两大类，前头隻适用勒裂纹尖端附近小范围屈服个情况；後头隻适用勒裂纹尖端附近大范围屈服个情况。

理论丄，裂纹尖端个应力会变得无穷大，呒办法用来描述裂纹周围个状态，但是来勒1957年，发现裂纹周围个应力好应力强度因子来表达，而且好分解成三种线性独立个裂纹模式：
***I型**是一种拉伸模式，裂纹表面直接分开。
***II型**是一种滑动（平面剪切）模式，裂纹表面相互滑动，方向同裂纹垂直。
***III型**是一种撕开（反平面剪切）模式，裂纹表面相对移动，同裂纹平行。

当裂纹尖端附近个塑性区忒大个辰光，就要用到弹塑性断裂力学里向个J积分咾啥个。
断裂

**断裂**（），指个是物事来勒力个作用下头裂开来裂成两瓣甚至多個部分个现象。

## 分类
### 拉伸断裂

拉伸断裂（），貤叫延性断裂，是延性材料受力断裂个结果，断裂个地方有粗糙弗规则个断口，並大幅塑性变形。

### 脆性断裂

脆性断裂（），是脆性材料受到拉力作用断裂个结果，並呒没明显个形变。
损伤力学

**损伤力学**是有关材料受损个形式搭仔伊个建模个力学，方便对材料受损伤、损伤扩散搭仔断裂进行工程丄个预测。

## 参考
上海绿道

**上海绿道**是中国上海市个绿道，好分成功市级绿道、区级绿道搭仔社区级绿道，主要来勒苏州河沿岸、黄浦江沿岸，来勒其他有特色植物个街丄貤有个。到2022年，上海已经有超过1300公里个上海绿道哉。

## 参考
成田国际机场

**成田国际机场**（；），貤叫**成田机场**，来勒日本千叶县成田市，是东京圈一隻主要对外机场。伊占地1,111公顷，有3座客运航站楼，客运流量排勒日本第二位，货运吞吐量是日本第一、全球第九。

## 外部链接

* 成田國際機場 
* 成田國際機場株式會社
翡翠台

**翡翠台**（），是香港电视广播有限公司个一隻主要是粤语广播个高清综合频道，1967年11月19号正式开播，节目包括新闻、电视剧、综艺、动画片搭仔时评访谈咾啥个。

## 外部链接
* 翡翠台節目表 
* 翡翠台直播頻道
茜蒂哈斯玛

**茜蒂哈斯玛**（；），生勒雪兰莪州巴生，马来西亚前总理马哈蒂尔·穆罕默德个老婆，是目前活唻顶顶长寿个第一夫人。

2016年，伊来勒90岁生日个辰光发布个人自传《我个名字是哈斯玛》（My Name is Hasmah）。

## 参考
振动

**振动**（），指个是一样物事相对于静止参照物或者平衡状态个物事个往复运动。一般来讲，振动个基础是一个系统来勒两個能量形式间个能量转换。振动好是周期性个，也好是随机个。
饭䊓

**飯䊓**（6ve-zy），貤讴**鑊焦**（8ghoq-ciau）、**不焦**（杭州话语：/pəʔ5 ʨiɔ33/）、**饭焦**（杭州话语：va6-ciae），是烧饭辰光粘勒镬里向个埃面点米饭，勒邪气多场化好拨当成一种喫个物事。
明珠台

**明珠台**（）是香港电视广播有限公司旗下个一条以英语广播为主个高清综合娱乐频道，1967年11月19号开播，主要用英语广播个，部分节目也会得用到粤语咾啥个其他言话。

## 外部链接
*明珠台節目表 
*明珠台直播頻道
*電視廣播有限公司
李洪志

**李洪志**（），吉林怀德（今公主岭）人，是法轮功个创始人、精神领袖，法轮功个修炼者尊称伊**师父**，亦有民众叫伊**李大师**，1992年开始公开推广法轮功。
KBS第1广播

**KBS第1广播**（朝鲜语：KBS 제1라디오）是韩国放送公社（KBS）对韩国国内广播个一隻频道，主要播送新闻搭仔生活信息，用个是中波搭仔FM广播。1927年2月16号开播个箇隻广播频道。

## 外部链接
* KBS第1广播
KBS第2广播

**KBS第2广播**（朝鲜语：KBS 제2라디오），貤叫**Happy FM**，是韩国放送公社（KBS）对韩国国内广播个一隻频道，主要播送新闻搭仔音乐，用个是中波搭仔FM广播。1934年开播个箇隻广播频道。

## 外部链接
* KBS第2广播
KBS第3广播

**KBS第3广播**（朝鲜语：KBS 제3라디오），貤叫**爱心之声广播电台**，是韩国放送公社（KBS）对韩国弱势群体广播个一隻公益广播频率。1964年5月份来勒首尔开始广播，1981年9月份停播，直到2000年复播，呼号**HLKC**。2010年1月1号，电台个播出频率从639kHz变成功1134kHz，收听范围扩展到忠清道哉。

## 参考

## 外部链接
* KBS第3广播
KBS韩民族广播

**KBS韩民族广播**（）是韩国放送公社（KBS）主要针对朝鲜民主主义人民共和国（朝鲜）搭仔周边国家个朝鲜民族广播个一隻频道。1972年个辰光用**社会教育放送**个名字开始广播。金大中执政个辰光，社会教育放送里向个反共内容相对变少。2007年8月15号更成功现在箇個名字。节目主要是新闻资讯搭仔娱乐节目，重点是宣传韩国。

## 外部链接
* KBS韩民族放送
KBS第1FM

**KBS第1FM**（朝鲜语：KBS 제1FM），貤叫**KBS Classic FM**，是韩国放送公社（KBS）对韩国国内广播个一隻频道，主要放个是古典音乐，用个是FM广播。箇隻频道是1979年4月2号开始广播个。

## 外部链接
* KBS第1FM
无线财经·体育·资讯台

**无线财经·体育·资讯台**（），前身是**高清翡翠台**（）、**J5**，貤叫过**无线财经台**（）、**无线财经·资讯台**（），是香港电视广播有限公司一隻已经关脱个高清财经、体育、新闻频道，2017年8月15号开播，2024年4月22号停播。

## 参考

## 外部链接
*無綫財經 體育 資訊台節目表 
*TVB數碼地面電視廣播網頁
法轮功

**法轮功**，貤叫**法轮大法**、**法轮佛法**，是1992年5月份由李洪志来勒中华人民共和国吉林省头一趟公开传出个气功修炼法，《转法轮》是伊个主要书籍。
KBS第2FM

**KBS第2FM**（朝鲜语：KBS 제2FM），貤叫**KBS Cool FM**，是韩国放送公社（KBS）对韩国国内广播个一隻频道，主要放流行音乐，用个是FM广播。伊个前身是“首尔广播电台”，1965年开始广播，是韩国头1個FM广播电台。

## 外部链接
* KBS第2FM
后白河天皇

**后白河天皇**（，），本名**雅仁**，是日本第77个天皇，1155年到1158年期间在位。伊退位后成为太上天皇搭法皇，并开设院政继续勒幕后掌权。
维克多·布尔沃-李顿

**维克多·布尔沃-李顿伯爵**（，），生拉英属印度，是英国个贵族、政治人物。伊拉1920年代历任过孟加拉搭印度总督，1931年12月伊畀国际联盟任命率团调查“九一八事变”个真相。
莉薇娅

**莉薇娅**（，），生勒罗马，伊是罗马帝国开国皇帝屋大维个皇后，提贝里乌斯个姆妈，多次实际执政罗马帝国政治。克劳狄一世拿伊神格化，让伊貤有“”个头衔。
上海长途客运总站

**上海长途客运总站**，来勒上海火车站北广场，2005年1月25号投入使用，启用个辰光是亚洲顶大个客运站。

上海长途客运总站个候车楼拢总有四层楼。售票大厅占地1200平方米，候车大厅面积3600平方米，停车场有34000平方米，售票窗口搭仔检票口各24隻，48隻发车位，每天旅客吞吐量超过3.5万人次，年发送量800万人次。

## 参考

## 外部链接
*上海长途汽车客运总站时刻表
*上海客运总站
上海市轮渡

**上海市轮渡**，貤叫**上海摆渡**咾啥个，是上海黄浦江丄个摆渡系统，城市公共交通系统，来往黄浦江两岸，提供客运搭仔车渡个服务，1911年1月5号成立，1970年代前是往来黄浦江两岸个唯一方式，1980年代是全球顶繁忙个轮渡航线之一。

## 参考
约翰·南斯·加纳

**约翰·南斯·加纳**（，），生勒德克萨斯州，是美国民主党个政治人物。伊拉1931年到1933年担当美国众议院议长，之后伊搭罗斯福参选总统，畀选上第32任副总统。
吳語連讀變調

**[[吳語]]裡个連讀變調變調**現象相當豐富，也交關複雜。通常性好佢用單詞詞性分成功弗同方式、弗同吳語方言裏丄也有得弗同規則，有眼會得考慮前頭搭後頭个字（譬如溫州話、松江閑話），有眼只會得看前頭个字（譬如上海閑話）。

## 小稱調
一部份南部吳語裡个小稱現象會得順埭演變出來一種語素變調个現象，學術界裡普遍稱為「小稱調」。譬如金華、湯溪、龍游、慶元、文成交溫州个閒話裏向，儕有學者調查得來有各種式各樣个小稱調類型。

## 參考
新传媒（新加坡）

**新传媒私人有限公司**（），简称**新传媒**（），是新加坡个媒体集团，是隻商业机构，唯一股东是由新加坡政府全资控股个淡马锡控股，是新加坡唯一个免费电视经营商。新传媒有6隻电视频道搭仔11隻电台频道，是当地顶大个媒体广播机构搭仔唯一个地面电视广播机构。

## 外部链接
* 新傳媒集團網站 
* Mewatch
荷兰语联盟

**荷兰语联盟**（，缩写：NTU），是讨论荷兰语相关事体、制定通用荷兰语（Algemeen Nederlands）标准个国际机构。1980年9月9号，荷兰同比利时来勒布鲁塞尔签定条约建立个。2005年，苏里南加入箇隻组织，成为会员国。

## 外部链接
*
**Institute for Dutch Lexicology 
**P. J. Meertens Institute 
**Royal Academy of Dutch Language and Literature
卡尔·涅谢尔罗迭

**卡尔·涅谢尔罗迭**（，），是俄罗斯帝国辰光个贵族、外交官搭政治人物。伊拉1816年到1856年间担当俄国个外交大臣，是俄国历史上在任时间顶长个外长。1856年克里米亚战争结束后，伊畀亚历山大·戈尔恰科夫取代。
上海久事国际马术中心

**上海久事国际马术中心**，貤叫**上海国际马术中心**，是中国头一座符合国际马术赛事标准个永久性比赛场馆，来勒中華人民共和國上海市浦東新區世博文化公园里向，总建筑面积有84904平方米，上海建工四建集团承建，上海久事体育投资造个。主体建筑包括比赛场、马棚、约莫5000隻位子个观众看台、热身场、训练场咾啥个。

## 历史
2019年12月25号，上海国际马术中心动工。

2021年12月30号，主赛场个混凝土结构完成封顶。7月24号，全部结构工程完工。

2023年8月17号，上海久事国际马术中心项目工地里向发生一桩机械伤人个事体，一人故脱。

2024年5月份，上海久事国际马术中心投入使用。5月3号到5号，上海久事国际马术中心承办浪琴环球马术冠军赛。

## 参考
东方绿舟体育训练基地

**上海市东方绿舟体育训练基地**来勒青浦区沪青平公路6888号，东方绿舟里向，2002年7月份成立个，是畀专业运动队训练搭仔市民群众休闲健身个综合性训练基地，占地面积400亩。

东方绿舟基地里向有5幢运动员宿舍楼、6片室外足球场（当中2片是灯光球场、2片人工草皮球场、2片沙地足球场）、室外400米塑胶跑道田径场、室外塑胶网球场8片、室外篮球场4片、室外沙滩排球场4片，还有乒兵馆、男女排球馆、篮球馆、室内足球馆、游泳馆、少儿游泳馆、综合体能训练房咾啥个，里向侪有体能训练房，运动队进行体能训练。基地还有科研办公楼、餐厅咾啥个设施。

2015年开始，上海上港集团足球俱乐部进驻上海市东方绿舟体育训练基地。

## 参考
宁波职业足球俱乐部

**宁波职业足球俱乐部**，老底子是**上海嘉定汇龙足球俱乐部**、**上海博击市政足球队**、**上海市嘉定博击足球俱乐部**、**上海博击长空足球俱乐部**、**上海嘉定城发**、**上海嘉定城发博击足球队**，是一家中国职业足球俱乐部，勒垃上海个辰光主场设勒嘉定区嘉定体育场。

## 历史
上海嘉定汇龙足球俱乐部个前身，是**上海博击市政足球队**，2009年5月份成立，发起人是上海博击市政工程有限公司董事长陆建军。

2012年6月18号，伊拉来勒上海市嘉定区社会团体管理局注册成立**上海市嘉定博击足球俱乐部**，2013年，改名**上海博击长空足球俱乐部**。

2015年，箇隻俱乐部一路打进中国足协杯首轮，对青岛鲲鹏0-0打平以後点球大战输脱。5月20号，注册成立**上海博击长空足球俱乐部**有限公司。

2017年，改名成功**上海嘉定博击足球俱乐部**。来勒2019年中国足协杯当中，伊先后击败大连华亿、职业俱乐部延边北国、浙江毅腾、北京北体大，打进第五轮16强，是唯一打进十六强个业余俱乐部，也故咾获得足协杯“黑马希望奖”。5月29号，来勒第五轮比赛当中，伊输畀大连一方输了隻0-2，畀大连一方淘汰。同年，伊拉来勒2019年中国冠军联赛当中获得第5名，升降机附加赛当中赢仔西安大兴崇德，首次晋级中乙联赛。

2021年1月7号，按照中性名政策，拿名字改成功**上海嘉定汇龙足球俱乐部**。箇年，球队排勒第7名，呒办法升上中甲，必过重庆两江竞技个退出，让伊递补参加2022年中国足球甲级联赛。

2025年12月份，上海嘉定汇龙足球俱乐部注册协会正式转到浙江省足球协会底下，主场搬到宁波去哉。2026年1月16号，中足联审批通过请求，改名宁波职业足球俱乐部，简称宁波俱乐部。

## 队名历史
* 2009.5–2012.6.18 **上海博击市政足球队**
* 2012.6.18–2015.5.20 **上海市嘉定博击足球俱乐部**
* 2015.5.20–2021.1.7 **上海博击长空足球俱乐部**
* 2021.1.7–2026.1.16 **上海嘉定汇龙足球俱乐部**
* 2026.1.16– **宁波职业足球俱乐部**

## 参考
厍公山

**厍公山**，是上海市松江区个山峰，因为厍公（亢桑子）隐居勒箇𡍲，故咾叫箇隻名字。山高约莫10米，面积0.013平方千米。按照《嘉庆府志》个讲法，山丄有旗杆石、洗鹤滩、藏书岺、鼓琴矶、览德坡、采药径、白雪庵、放鹿亭、聚星崖、陆宝村十隻景观。

## 参考
砧墩板

**砧墩板**，貤叫**砧板**、**板砧**、**刀板**咾啥个，一种灶披间个家生，主要跟刀配合来用，用来切肉、鱼、素小菜、水果咾啥个。
八宝鸭

**八宝鸭**是源自苏州个上海菜，食材是鸭、冬菇、冬笋、火腿丁、猪肉丁、虾仁、莲子、糯米、青豆咾啥个，再加丄绍兴酒、酱油、白糖调味道做出来个。
白糖

**白糖**，也叫**糖霜**，是广泛使用个一种糖，有蔗糖含量95%以上个结晶体，含水率低，结晶颗粒大，是经过精炼搭仔漂白做出来个，常用个调味品，也是常用个甜味剂。

## 医疗作用

*因为白糖个吸水效应，清爽个白糖好用来杀菌，故咾有促进伤口结痂个作用。

## 另見
*糖

## 参考
上海隧道科技馆

**上海隧道科技馆**来勒上海市黄浦区中华路268号，是中国头一家主题是隧道个专业科普场馆，2004年7月1号开馆。

## 场馆介绍
2003年，上海市市政工程管理局筹建上海隧道科技馆，2004年7月1号开馆，展区面积2155平方米。展馆是栋三层大楼，展示隧道个建设过程、功能、运行管理咾啥个，还介绍仔上海隧道个建造历史。因为伊贴隔壁就是复兴东路隧道，故咾参观者好看到隧道监控人员个工作实况。

## 参观信息
* 开放辰光：周一至周六9:00－11:00，13:00－16:00，免费开放。

## 参考资料

## 外部链接
* 上海市科普教育基地
* 上海科普教育基地联合会
中日龙

**中日龙**（，），日本名古屋市一家棒球俱乐部，参加个是日本职业棒球中央联盟，母体公司是中日新闻社，主场是名古屋巨蛋。

## 外部链接
*中日龍隊官方網站
仙霞西路隧道

**仙霞西路隧道**，是上海市闵行区、长宁区个一条隧道，上海城建第二市政集团造个，是仙霞西路下穿虹桥国际机场，承担虹桥综合交通枢纽部分个集散交通。伊是双管单层设计，设计时速40公里/小时，全程通行时间只需要2分钟。隧道通车以後，本来绕行天山西路个机动车好直接走隧道下穿机场去虹桥枢纽，好省脱毛半個钟头个辰光。

## 参考

## 外部链接
*设计咨询及审图方对该隧道工程的介绍
蟶

**蟶**，是吳語裡頭對**螠蟶**（學名：）个土謳。佢是螠蟶屬个动物。早日屬竹蛏科或紫雲蛤科，瑲屬刀蟶科个小刀蟶亞科。

## 特徵
蟶有长个两頭圆个殼，殼頂靠前頭；生長線明顯，扣開始是黃綠色个，殼面磨損爻會變作白色

## 生息

蟶生在日本搭中國自遼東到廣東个沿海宕地，生在海水扗，在潮間帶中下區个軟泥潭裡頭多險。蟶在吳越候常見，一般也會在養在灘塗裡頭。

佢會挖一隻比佢自家長七八倍个洞，鑽洞裡壗。喫海水裡頭過濾出來个食物。產卵期在10月到11月上旬，繁殖高峰在10月中旬。孵化出來後，佢只在海扗漂6日光景，對貝類來講是候短个。

## 喫
蟶是吳越常見个食用殼，好用清蒸、蔥油炒、鹽焗等辦法燒起。

## 參考文獻
高褐

**高褐**，是傳說裡頭吳縣个女鬼，記在《太平廣記·鬼七》裡頭。佢樣子望去是十七八歲个小大娘，著黑衣裳，面青黑色。佢弗要各許，便鍾意糖梗喫。佢會畀人生火做飯。假使屋主囥一隻白罐在屋裡，佢還會在裡頭囥好物事。

## 原文
吳縣張君林，居東鄉楊里。隆安中，忽有鬼來助驅使。林原有舊藏器物中破甑，已無所用，鬼使撞甕底穿為甑。比家人起，飯已熟。此鬼無他須。唯啗甘蔗。自稱高褐。或云，此鬼為反語，語原作器，據明鈔本改。高褐者葛號。丘壠累積。尤多古冢，疑此物是其鬼也。林每獨見之，形如少女，年可十七八許，面青黑色。遍身青衣。乃令林家取白甖，盛水，覆頭。明旦視之，有物在中。林家素貧，遂致富。嘗語毋惡我。日月盡自去。後果去。出《甄異記》。

吳語翻譯：東晉朝隆安年間，吳縣有人謳作張君林，佢住在東鄉个楊里。渠屋裡原先有隻爛甑，畀掽來班破銅爛鐵裡向，老世弗用爻。箇鬼畀甕底穿起作甑。等張家人枯心爬起个時節，飯已經燒熟爻。箇鬼何物都㒈伊，便鍾意糖梗喫。箇鬼講佢是“高褐”。也有人講，箇鬼是來扗反囀講，“高褐”實則是“葛號”，解个宕地到處是山丘，有無數老墳，渠便是解処來个也嘸數。張君林長日獨个碰著个高褐，渠望起是十七八歲个小大娘，面青黑相，躸身一件沒黑个衣裳關起。鬼望著佢个時候，便謳佢擐隻大白罐來，畀裡頭水置起、㔶蓋好，第二日一望，裡頭便有好物事。張屋裡一向檻險,箇鬼來爻，無數撐起。箇鬼講，𠏕望著我煩，日腳到爻，我自己便會走爻。後瑲，佢老實走爻。­
SNH48

**SNH48**是一個2012年个辰光来勒中國上海成立个中國大型青春女团，亦是目前全球华语区规模顶大个青春女团，上海丝芭文化传媒集团有限公司个女团。

SNH48目前好分成功Team SII、Team NII、Team HII、Team X四支队伍，有“IDOLS Ft”、“SNH48 Group海外练习生”、“SNH48 Group明星殿堂”、“JNR48”搭仔“五月薇VIV”五项计划。

除开上海，SNH48 Group来勒北京，广州咾啥个中国主要中心城市有区域专属剧场、偶像培训中心咾啥个线下实体网络搭相应个姊妹女团，形成覆盖全国各主要地区个女团联盟。乃朝分团包括以北京为中心活动个BEJ48，以广州为中心活动个GNZ48，以重庆为中心活动个CKG48搭仔以成都为中心活动个CGT48。

## 参考

## 外部链接

* 
* 
* 
*
米麵

**米麵**，也謳作**米乾**、**面乾**，是台州特有个傳統主食之一，是一種用稻米做起个線狀、透白个麵類食物。

## 做法
傳統上，米麵要經過「雙蒸雙熟」工藝，箇包括爻磨浆、压浆、搓果、蒸、搓軟、压丝、再蒸、松丝搭曬燥。從蒸籠擐出，要畀迫在佐隊个麵用手搓散，再好掛竹梗上頭，箇便是松丝。松好曬上一日，便做好爻，替做起个麵，好囥一年。

## 燒法
米麵个喫法多險，頂有名是炒米麵搭薑湯麵。

做炒米麵，要先開水燙軟米麵，赫撩起松燥，加油（也好用豬油渣炒油）搭醬油拌起。熱鑊炒好雞蛋、豬肉絲，加麵炒，按個人喜好加再上海鮮、包心菜、豆腐乾許，炒到醬色炒勻便好加蔥花出鑊爻。

薑湯麵便是用薑湯煮米麵。赫要加進去海鮮，比方講蝦、蟹、小黃魚、蟶、蛤蜊，還好加肉絲、臘腸、青菜、香菇。薑湯麵湯是金黃色，喫起有暖胃个感覺。

## 風俗
米麵在台州經常作禮品，畀認為有儀式感。

佢價錢弗貴，卻情是親眷朋友之間送物事个嘉品。住新屋、老倌老太做壽、大娘坐舍姆、過年串門个時節都好送米麵，有時還贴上大紅紙條。

## 參考資料
食餅筒

**食餅筒**（臨海、路橋、仙居謳「**食餅筒**」；臨海貤謳「**麥油脂**」；三門謳「**麥焦**」；天台謳「**餃餅筒**」；溫嶺謳「**拭餅**」、「**食餅**」、「**席餅**」、「**麥餅**」等；玉環謳「**錫餅**」，寧波寧海縣叫「**麥餃筒**」）是台州个傳統食物。佢是圓筒樣子，有白色搭綠色兩種，裡頭包各類料頭。台州人一般在端午、立夏、五月十三、七月半、搭春節咾啥个節日喫箇个。

## 做法

### 麵皮
食餅筒中，「拭餅筒」是白个，用米粉搭麥粉做起；「麥餅筒」是綠个，用地莓（鼠麴草）、苧麻葉或者各許植物磨个粉，搭糯米粉做起。

### 料頭
食餅筒个料頭一般包括雞蛋絲、紅燒肉、豆腐乾、黃鱔、綠豆芽、包心菜、炒肉咾啥个，但實際上自家鍾意个菜蔬都好囥進去。天台、三門、臨海許宕地還會把食餅筒囥鑊扗煎朞。

## 風俗
《溫嶺縣誌》中央有寫，端午時節，溫嶺人家頭戶加戶都喫食餅筒，只有少數人家喫粽。

在七月半，玉環一帶有做食餅有拜祖先个習俗，沙門人做食餅要拜完才好喫。

## 交關
1955年2月，玉環沿海諸島个千把居民畀中華民國政府撤到台灣去爻，佢班人勒台灣屏東建起一隻“玉環新村”，畀喫食餅筒个風俗也帶過去爻。

## 參考資料
白鯗

**白鯗**，也便是**黃魚鯗**，是鲞个一種，講个是攎開畀肚腸去爻，赫再曬燥个黃魚。口味鹹鮮。是吳越沿海一帶个傳統食物。

## 名字个由来
松門个黃魚質量好，曬燥後颜色灰白透淡青、淡黃，故咾叫「白鲞」。

## 歷史
徐珂《清稗類鈔·動物·石首魚》中央有寫：「曝乾曰鯗魚，俗稱白鯗。」

明嘉靖年間，《太平县志》有寫：「永乐年间，松门制鲞业益盛，南北渔船、客商皆云集交易。尤以黄鱼鲞、乌贼鲞、虾米、海蜇、腌泥螺、银鱼等品质最优，指为宫廷贡品。」

## 喫法
白鯗燒豬肉是寧波、舟山許宕地个傳統食物。箇是用黃魚鯗搭五花肉燒起。

溫州有許宕地會做紅燒黃魚鯗。

白鯗還好清蒸、生喫、搭鹹蛋黃、豆腐、鹹菜或者冬瓜燒。

## 民俗
早日，黃魚大豐收个時節，喫也喫弗完。為之，便畀黃魚做成鯗。浙東有諺，謳作「黄鱼鲞里寻苦胆」，指个是徒勞个事幹。

## 参考
Memento mori

****（拉丁語，意思是「𠏕忘記爾終有一死」）是一種藝術性搭象徵性个比喻，目的是提醒大家人，死亡是弗可躲避个，也是一種對塵世虛幻搭生滅嘸常个反思。箇概念來自古典哲學家搭基督教，中世紀開始便出現在白事搭建築上的。

## 象徵圖案
箇主題頂多个圖案是頭骨。各許還有棺材，沙漏搭敗爻个花，代表生命个易逝。死舞搭死神个鐮是對箇種比喻个還要直接个顯示。

## 參考資料

## 外部链接
* ''Memento Mori'', an article appearing on the website of the Museum of Art and Archaeology
佢揢劍走尋自由下安息个和平

**佢揢劍走尋自由下安息个和平**（）是一句拉丁語格言，出现勒马萨诸塞州州徽搭马萨诸塞大学阿默斯特分校校徽上頭。箇話大約莫英語翻起是「我許用劍走尋和平，但和平來自自由」（）。箇話中央个佢是完整片語*manus haec inimica tyrannis ense petit placidam sub libertate Quietem*中央个*manus，*箇話个意思是「箇手，暴君个敵人，揢劍，走尋自由下安息个和平」。

来勒1660年，英國軍人政治家提出箇话，佢是查理两世个反對者，後瑲畀用叛國罪名處決爻。箇話在1775年頭次畀馬塞諸塞州普通法院（州立法機關个正式名字）用在臨時紋章上頭。

## 参考

## 外部链接
* Crampton, William G. *Webster's Concise Encyclopedia of Flags & Coats of Arms.* Crescent Books: 1985. .
* Zieber, Eugene, *Heraldry in America: The Civic Armorial Bearings of American States.* Greenwich House: 1976.
三隻眼

**三隻眼**，便是講**紅星梭子蟹**（學名：*Portunus sanguinolentus*、英文：Red-spotted swimming crab），貤謳**三星蟹**、**三點蟹**。是梭子蟹科梭子蟹屬个動物。

## 生息
三隻眼生息在紅海、波斯灣、澳大利亞、新西蘭，搭印度太平洋宕地个各許暖水區域。佢要在海水裡頭生活，擊妝在10-30米个泥沙質海底望著。

## 喫
是吳越个主要食用蟹个一種，好用來清蒸、蔥油燒，也好用来独doq8粥。

## 参考資料
銼筋

**銼筋**指个是關節韌帶个软组织損傷，一般是因之外傷一朞相讓關節銼到功能性範圍外頭。銼筋好發生在腳爭頭、手腕、腳盔頭許宕地。

## 體徵搭症狀

* 痛
* 胀
* 烏青、血胀
* 關節弗穩
* 弗好擐重
* 關節功能變推扳
* 銼筋時節个搿扗聲

## 緣故
一般，銼筋最多緣故是因之過度搭重複用。

### 機制
韧带是拿骨骼连起来个胶原蛋白纤维，起到稳定骨骱个作用。超过伊个弹性极限，会得导致纤维断裂，呒办法稳定骨骱，导致銼筋。

### 風險因子
* 吃力搭运动过量
* 高强度
* 环境因素
* 缺少锻炼
* 
* 缺少“热身运动”

## 診斷
銼筋通常好根据病人个情况进行临床诊断。某些情况下头，特别是假使恢复辰光忒长个情况，建议进行核磁共振成像（MRI）来检查周边个软组织搭韧带。

### 分類

### 涉及骨骱

## 治療
銼筋个治疗通常包括进行保守治疗减少銼筋症状，进行手术修复严重个撕裂或者断裂，搭仔康復来恢復受伤关节个功能。大多数情况侪弗用动手术，弗过严重个言话可能需要做肌腱移植或者韧带修复。 康復个程度搭辰光取决于銼筋个严重程度。

## 參考資料
印度馬來界

**印度馬來界**（），簡謳**印馬界**，貤謳**東洋界**、**東洋區**、**極東界**，是世界八大生物地理區域之一，包括南亞、東南亞搭部分東亞。佢也畀生物學家謳作**東洋界**（Oriental realm），領域邊東是「華萊士線」，分割印度馬來界搭澳新界（Australasian realm），領域北面是古北界。

印度馬來界大多數宕地早日侪畀森林覆蓋，包括熱帶搭亞熱帶濕潤闊葉林（TSMF），印度搭東南亞主要是熱帶搭亞熱帶乾燥闊葉林。東洋界熱帶雨林千變萬化，箇中有重要个經濟樹木，特別是龍腦香科搭豆科植物。

吳越南部个部分宕地来勒箇个生態區个江南亞熱帶常綠林个覆蓋裡向。

## 主要生態區

世界自然基金會（WWF）畀東洋區分出三隻生物區：印度次大陸，印度支那，搭巽他陆架搭菲律賓。
江南亞熱帶常綠林

**江南亞熱帶常綠林**生態區（）（WWF ID：IM0118），覆蓋爻长江下游搭華南个山丄，是来勒北方个溫帶山谷搭南方个亞熱帶森林当中个氣候分界。伊个崎嶇弗平个石灰岩喀斯特丘陵保护弗少生物多樣性搭特有物種，避免爻山地畀人開墾成農田，保障爻特別个植物搭動物群落个生长。
屙缸

**屙缸**，貤叫**坑缸**、**肛缸**、**污缸**、**恶缸**、**茅坑**咾啥个，是盛污个隻缸。伊一般性来勒屙缸场正底下，公共厕所间个坑缸来勒伊边丄。

环卫工人会得从里向头打粪出来。
舟山普陀山国际机场

**舟山普陀山国际机场**（），老底子叫**舟山普陀山机场**，来勒中华人民共和国浙江省舟山市朱家尖岛，是座民航机场。

## 历史
1988年3月份，经国务院、中共中央军委批准，舟山市政府决定来勒朱家尖岛曙光农场丄新造隻地方民航机场，叫伊“**舟山朱家尖机场**”。1995年1月份开工建设，1997年3月底全部造好，总投资约莫3.8亿元。1997年7月28号，机场举行首航典礼，8月8号正式通航，首批开通个航线是舟山到上海、厦门航线。机场总占地面积约莫3,004亩，标高海拔1.8米，PCN值53，飞行区跑道长2,500米，停机坪总面积为5.2万平方米，航站楼面积6,400平方米。1998年4月份，“舟山朱家尖机场”正式拿名字改成功“舟山普陀山机场”。1998年7月份，机场飞行区等级从3C升为4C，1999年12月份又升到4D。

2014年12月2号，普陀山机场年客流突破50万人次。截止2014年11月份，舟山机场拢总通航11個城市，有12条直航运输航线。

2023年，普陀山机场年旅客吞吐量头一趟突破200万人次，完成改扩建工程。同年10月份，机场个对外开放功能通过国家验收组验收，有得国际航运功能。2024年3月7号，经中国民用航空局批准，舟山普陀山机场正式改名舟山普陀山国际机场。改名字以後，普陀山机场计划先开通香港航线。

## 参考

## 外部链接
* 舟山民用航空局－舟山普陀山機場
航站楼

**航站楼**（），机场个一隻设施，好让乘飞机个乘客转换陆上交通同空中交通个设施，方便渠侬上下飞机。乘客购票以後需要勒箇埭办理报到、托运行李，经过安全检查搭仔身份查验以後再好登机。
X（社交网络服务）

**X**，重组成现在箇样之前叫Twitter，是美国X公司运营个一隻社交媒体。

## 外部链接
*
長衫（女式）

**長衫**（女式）（英文：Zanase 或者 Cheongsam），北語搭一許漢語變體中貤謳**旗袍**（英文：Qipao），來搭男式長衫作出分別。箇是一種女人衣裳，靈感從滿人服飾中个男式長衫而来。

佢个特點有長、貼身、立領、弗對稱、右衽搭兩側開衩、連身許，翻領搭領頭上頭還點綴盤扣。佢還因之讓女人好穿本先男个穿个衣裳畀望作男女平等个表現。佢在20世紀20年代開始風行，特別受上流社會搭名流女人歡喜，特別是来勒上海搭香港。兩地洋人多險，為之，一許洋人也畀箇衣裳望作「中國女人个代表衣裳」。

## 術語
長衫在吳語中央，好指男式長衫也好指女式个。英語裡頭个Zanase便是上海話个長衫音譯去个，Cheongsam則是來自粵語个「長衫（*chèuhngsāam*）」。来勒北語當中，長衫指个是男式長衫，女式个畀伊拉讴旗袍。1949年中华人民共和国建立以後，认为旗袍代表资产阶级，导致上海做长衫个裁縫老師侪趒去香港爻，粵語个「長衫」詞語也開始變扗中性化。「旗袍」个詞，字面意思扣開始是「旗人个衣裳」，講个是寬鬆、梯形裁剪个衣裳，赫在北語搭一許粵語當中畀當作搭長衫个正式謳法。

## 參考資料

## 外部链接

*歲月‧港台－香港足印－《百載鑪峰》2002年－綺羅金翠
嶴

**嶴**，是講山中深處，本来指个是三面環山个半盆地地形。人家頭住在許地方，集成聚落，便取地名謳箇「嶴」。有時候，嶴也好指背山靠海个宕地。现在貤写成功**岙**。

## 本地地名
吳越有無數帶「嶴」个地名，一般性侪是山谷、盆地、沿海搭島扗个聚落。下頭列出部分：
普朗克單位

**普朗克單位**（）是一種測量單位系統，是德国物理学家马克斯·普朗克来在1899年最先提出个。在粒子物理学搭物理宇宙学裡向，伊根據下頭四隻普世物理常数：光速*c*，万有引力常数*G*，約化普朗克常數（也謳作狄拉克常數）*ħ*，玻尔兹曼常数*k*B來定義。用普朗克單位來表示箇許常數，箇數值是1。箇中測量單位系統，弗是以選定个原型物事（prototype object）个性質，卻情是以自由空間个基本性質來定義个。箇個单位制度對研究統一理論，比方講量子引力，有重要意義。

在佢个第一本交關自然單位个出版物中央，是嘸忖用電磁單位个，後髖，因之對箇需求明顯，纔加上去个。現代，普朗克單位有時候也會得包括一隻额外个电荷单位ϵ0，好規範​电磁相互作用交關个方程，箇便加上爻普朗克電荷qP​，是1.875×10−18庫侖光景。搭國際單位制情況弗樣，因之伊是自然单位制，伊个“1”嘸官方个定義，各個作者侪有眼弗一樣。來箇出版物中央，佢用个也是普朗克常数h，但瑲朞版本會用約化普朗克常數ℏ。

## 介紹
何物測量系統侪好指定一組互相獨立个基本量搭交關个基本單位，赫再導出各許量搭單位。打比方，在國際單位制裡向，基本量長頭，對應單位是米。在普朗克單位系統裡向，好走選差弗多个一組基本量搭交關單位，來表示各許量搭一樣个單位。普朗克長度是大家曉得个長頭个普朗克單位，赫普朗克時間便是辰光个普朗克間隔，但箇命名嘸擴展著全部量。

所有普朗克單位從定義箇系統个有量綱个普遍物理常數中央起源，赫再按簡略約定个略去單位（也便是畀佢侇望成无量纲量1），箇許常數便從出現个物理方程中央消脱。打比方講，牛顿万有引力定律：

F = G \frac{m_1 m_2}{r^2}

用普朗克單位後，好表示成：

\frac{F}{F_{\text{P}}} = \frac{\left(\frac{m_1}{m_{\text{P}}}\right) \left(\frac{m_2}{m_{\text{P}}}\right)}{\left(\frac{r}{l_{\text{P}}}\right)^2}

箇兩隻方程在何物量系中央都是量綱一樣搭有效个，但第二隻方程嘸G，只涉着无量纲量，因之何物兩隻量綱樣个量个比便是嘸量綱量。假使通過簡略約定（shorthand convention），各个物理量便是一樣个普朗克單位个相應个以普朗克單位表示个比值。上述比值好簡單用物理量个符號表示，明確縮放箇到相應單位是弗必要个。綜上得出嘸G个方程：

F' = \frac{m_1' m_2'}{r'^2}

箇嘸G方程来扗F′、m1′​、m2′​搭r′侪是對應標準量个无量纲量个辰光是有效个，但弗是直接个等量。箇望起搭因之對應个量畀認作相等，便畀許常數設成1樣个。因箇，用普朗克或各許自然單位个辰光必須當心。便認為，畀G當作=c=1个巧法，數學上頭好接受，但物理上頭有可能有信息呒脱。

## 歷史搭定義

## 相關條目
* 量纲分析
* 物理常數
* 普朗克尺寸
* 普朗克粒子
* 普朗克时期
* 洛伦兹-亥维赛单位制
* 高斯单位制
* 國際單位制

## 參考資料
普朗克尺度

**普朗克尺度**（），指个是空間、時間、能量搭各許單位个量值，許量值搭相應个普朗克單位相似。箇範圍大約莫是，粒子能量在10^19 GeV或10^9 J光景（對應普朗克質量个能量當量），辰光間隔在5.392×10^-44秒光景，長頭在10^-35米光景。普朗克尺度丄，量子引力變扗候明顯，標準模型、量子場論搭廣義相對論个預估弗適用爻。一個例子是距瑲138億年光景个宇宙大爆炸（Big Bang）最頭先10^-43秒个情況。箇許情況下頭，瑲朞量子场论中對亞原子粒子个描述便變扗失效搭弗充分爻，重力个弗可重整化也成仔问题。

## 相關條目
* 普朗克單位
* 普朗克時期
* 普朗克粒子
* 量子重力
* 馬克斯·普朗克

## 参考
罗德里格斯·阿尔维斯

**罗德里格斯·阿尔维斯**（，），是巴西个政治人物。伊勒1902年到1906年辰光担当巴西个第5任总统。1918年第2次畀选为总统后不久，伊因为流感死脱。
玉薆花

**玉薆花**（學名：*Gardenia jasminoides*），貤謳作**梔珠花**、**梔子花**、**玉荷花**、**玉甌花**，是茜草科梔子屬植物。原產在東南亞宕地。

佢是一種常綠灌木，有閃亮个綠葉搭濃郁个白花，香氣吸人。

## 習俗
来勒蘇州，人家頭自家也會種花，為之，街頭经常性有種花人賣許花，栀子花、白兰花、茉莉花侪是箇中常客。

## 文化意涵
在中亞搭北亞个熱帶宕地，玉薆花是佛寺扗長見个花供。

## 參考材料
青鱄

**青鱄**（學名：*Scomber japonicus*），貤謳**青鑽**，也便是**白腹鯖**，是辐鳍鱼纲鲈形目鲭亚目鲭科个一种。

## 生息
佢生息在水深0到300公分个宕地（一般勒50-200公分光景）。佢鍾意生息在硅藻繁盛个水域，水溫最好是14-16℃，但也适应低溫个环境。佢有季節性、趨光性移動个習性。佢歡喜喫小魚小蝦搭浮游生物，掠食行動侵略性強。

## 特徵
箇魚整體紡錘形狀，側扁，橫切面是鼓圓个。佢脊身青綠色，有細密个波浪紋路，但肚一般是銀白色，側面中央嘸明顯个斑。

## 喫
箇是吳越長見个食用魚，好做紅燒、清蒸許。

## 參考材料
松江站（日本）

**松江站**（），是垃拉日本岛根县松江市朝日町，西日本旅客铁道管理个火车站，是山阴本线丄个火车站，也是松江市个主要车站，1908年成立。

## 外部链接

*  松江站情報  - JR西日本
小泉优香

**小泉优香**（，），是一名日本个AV女优。伊来勒2004年到2006年演过些日本成人影片。因为伊个写真照片同日本女星松岛菜菜子长唻像，故咾有过一定个讨论。
江湾火车站

**江湾火车站**，貤叫**淞沪铁路江湾站**、**江湾站**，是历史丄淞沪铁路个一座火车站，来勒上海市虹口区江湾镇街道广纪路615号（靠近汶水东路）。弗过也有讲法表示，江湾站个遗址实际丄向来勒车站西路广纪路路口，也就是广纪路615号个北面。

现在，广纪路615号附近有一座约莫2.4米高个钢筋水泥圆形碉堡，是淞沪会战个辰光留下来个物事。

## 历史

1898年9月1号，淞沪铁路通车，一开始只设有上海、靶子场、**江湾**、张华浜、蕰藻浜5隻车站，每天开行8对旅客列车。

1963年2月春节以後，淞沪铁路转成功货运铁路，只挺下来隻江湾火车站。

1987年，上海北到江湾间开行阿末一趟火车。

1997年，江湾站往南个淞沪铁路全部拆脱，改成功上海轨道交通3号线。江湾站只挺下来往北去何家湾站个铁轨搭仔货运服务哉。

2009年，江湾镇对江湾站旧址周边进行综合整治，恢复淞沪铁路江湾镇站个原貌，来勒江湾镇站原址摆仔老式个蒸汽机火车头、火车车厢，並造仔仿旧个站台。

2011年5月19号上半天，**淞沪铁路江湾站旧址**揭幕。

2016年，江湾火车站旧址丄造仔隻**1876老站创意园区**（**明珠创意园区**），原先个老式蒸汽机火车头咾啥个还保留勒。

## 参考
薸

**薸**（學名：Lemna minor），北語也謳**浮萍**，是天南星科浮萍属个一種水生淡水植物。佢个種加詞minor意思是細个，為之英文也謳作「小薸」（lesser duckweed）。

## 語言學
「薸」畀廣泛認作是吳語个底層詞之一：

遊汝傑在《吳語方言學》中央，認為「薸」[**biɛ⁴¹* (溫州)] 是從壯侗語系來个詞彙，在壯語[**biɛ* (溫州)]、水語、毛難語搭臨高話中央，都有搭箇語音相似个詞語。佢認為因之江南在六七千年前便開始養豬，薸是豬个主要飼料，應該是北方漢人移居之前南方原住民个「原有詞彙」。

佢書中記錄：

Norman搭Mei（1986）認為箇詞有南亞語系源頭，佢畀箇搭越南語 bèo 進行比較，再搭孟語 ဗေဝ် (「浮在水丄」) (原始孟-高棉語 **ber* (「漂浮」)。

《揚子·方言》講，“江東謂浮萍為薸”。

## 培養

## 用場
喂猪猡，还好整根头做中药。

## 文化意涵
薸因之是漂浮植物，有時候畀用作比喻漂泊弗定个人生搭變化嘸常个世界，表達對自家命運沈浮个感嘆搭對意義問題个哲思。

曹植曾寫：「浮萍寄清水，随风东西流。」

胡奎有《浮萍詞》：「半隨波浪半黏沙，漂泊東西不戀家。莫怪生來無定跡，只緣根本是楊花。」

劉商有《醉後》：「春草秋風老此身，一瓢長醉任家貧。醒來還愛浮萍草，漂寄官河不屬人。」

## 參考材料

## 外部链接
* 浮萍Fuping 藥用植物圖像數據庫（香港浸會大學中醫藥學院）
* 浮萍 Fu Ping  中藥標本數據庫 (香港浸會大學中醫藥學院)
石库门

**石库门**，上海一种建筑风格，也是近现代上海民居个主要形式。伊是传统个江南民居建筑式样同英国传统排屋建筑式样融合演变出来个，是中西合璧个建筑风格。石库门是里弄式房子个一种，拢总好分成功新老两派，老式石库门还有早後期个区别。

石库门里弄多分布在原上海公共租界（乃朝上海黄浦区、静安区中北部、虹口区南部、杨浦区南部）、上海老城厢（原上海南市区）搭仔原上海法租界（乃朝上海徐汇区、原卢湾区、静安区南部）。2009年，上海石库门里弄居住习俗进入上海市非物质文化遗产名录当中。2010年，上海石库门里弄营造技艺进入国家非物质文化遗产名录里向。截止2015年，上海有较为完整个石库门风貌街坊173处，里弄1900多处，建筑单元五万幢，箇当中只有51处算“上海历史文化风貌街坊”。

来勒上海以外也有石库门，特别是华东沿海搭仔长江沿江个口岸城市，比方讲汉口个英租界、法租界、德租界侪造过石库门房子，汉口江滩还有一些石庫門。远开八隻脚个北京也有石库门，比方讲20年代北洋政府规划香厂新市区个辰光造个华康里、泰安里。

## 参考

## 外部链接

*   姜庆共、席闻雷 《上海里弄文化地图:石库门》。同济大学出版社，2012年。ISBN 978-7-5608-4791-7
正月初五

**正月初五**，正月个第5天，农历新年第5天，貤叫“大年初五”。箇天要做大扫除、倒垃圾，拿“穷困”送走，迎财神进来。为咾迎财神，会得放炮仗。
炮仗

**炮仗**，貤叫**鞭炮**、**炮竹**咾啥个，长条形状个，暴一开始主要用来避邪个，现代主要是农历新年个辰光会得放，来勒结婚咾啥个辰光也会得放炮仗。

因为火灾搭仔环境原因，近代，各個国家侪限制放炮仗。一些地方推荐用电子炮仗替代传统个火药炮仗，好产生同传统炮仗一式一样个声光效果，还好反复使用。必过，电子炮仗呒没行业标准规范，质量弗来三个弗少，一些大兴货可能会得触电、失火咾啥个。

## 参考

## 参见
*烟花
*掼炮
苏州新地中心公交站台持刀袭击事体

北京辰光2024年6月24号下半天约莫四点钟，中华人民共和国江苏省苏州市虎丘区塔园路新地中心公交站台丄，一名中国男人掏出刀割煞一对住勒中国个日本侨民母子搭日本人學堂校车丄个中国员工，造成功1人死脱，2人受伤。

## 背景
因之蘇州設有無數日本企業總部，是在華日本人个重要聚居地之一。蘇州日本人學堂是蘇州新區裏向一隻有小學一年級到中學三年級日本語課程个學堂，還有得幼兒園。事發當地个公交站台周邊是日僑聚居地。

箇是中國來2024年6月份第二桩外國人畀人襲擊个事體。

## 经过
日本媒体报导表示，事发个辰光正值放学个辰光。箇位30多岁个日侨母亲同俚3岁个儿子来勒离开苏州日本人外籍人员子女学校1公里个新地中心公交站台等校车。日本人学校个校车到公交站台个辰光，一名52岁个中国籍无业个非本地男子周某某掏出部刀，甩刀砍母子两人。

袭击人试图登上校车，车丄54岁个中国籍乘务员胡友平阻止袭击者。目击人表示，胡友平先拉后抱掏出刀割袭击人，搭学生子个家长一道利用洋伞同手袋𢴳牢袭击人。壓末，袭击人畀胡友平同另一名出租车司机合力控制牢。胡友平身中多刀，伤重昏迷。袭击人畀人控制以後还来勒吵，後些来畀警察刑事拘留。

事发以後，3名伤人送去医院，乘务员胡友平抢救无效死勒医院里向。胡友平畀苏州当地政府提请追授见义勇为称号。

## 後續
箇事體發生之後，中國網民反應弗一。有人表扬女校工个勇氣，也有人跑去日本人學堂監視，出現哉弗少支持兇手个言論。

6月28號早丄，日本國駐華大使館降半旗，来勒微博搭X发布對死者胡友平个致敬搭悼念。日本外相上川陽子也表示哀悼。

蠻多蘇州市民勒拉6月28号曉得胡友平過世後，到事發地送花悼念。

## 参考
华城电池制造厂火灾事故

韩国辰光2024年6月24号上半天10点31分，来勒韩国京畿道华城市个一家电池制造厂发生火灾事故，造成23人死脱。箇趟事故也是利川物流中心火灾事故以来韩国死脱个人最多个一场火灾。

## 经过
2024年6月24号上半天10点31分，一家电池制造厂个仓库发生一系列爆炸。一开始是大楼二楼个一個工作站开始失火个。因为箇隻仓库里向存仔超过3.5万块电池，有锂咾啥个容易着个成分，导致火灾跑唻邪气快，楼里向冒出交关白烟、造成多次爆炸，引发屋顶坍塌。伊个辰光，仓库里向有约莫100名工人。

事故发生以後，约莫145名消防人员同50台消防设备赶到现场，必过因为锂电池碰着水产生个可燃性个气体，消防人员一直呒办法进厂房里向去救人。当天下半天3点10分，火灾得到控制。第二天8点48分，火终于灭脱。

6月25号上半天11点34分，阿末1名失踪个人个遗体畀搜救犬发现哉，遇难者人数达到23人。

## 原因
工厂二楼摆勒3.5万块锂电池，一块电池失火引发火灾、出现爆炸。

有消息指出，箇家工厂来勒事故发生前几日天也曾发生过电池起火事故，但消息咾快就畀韩国封锁脱。有遇难者家属表示，工厂曾用灭火器灭过火，必过发现呒啥用。

现在还发现箇家工厂呒没经过安全检查。迭家工厂是Aricell公司个，2017年6月份签仔入驻全谷海洋综合工业园区个合同，2018年8月份开工。虽然讲园区规定企业签署入驻合同以後需要来勒安全管理人员个陪同下头进行安全检查，但是後头个定期消防检查只是随机抽查一家企业进行检查，故咾箇家工厂额角头碰着天花板——运道好，2018年以後就再呒没碰着过啥个安全检查。

根据《消防设施法》，2018年开始，所有6层以上个建筑物侪必须安装喷淋灭火设施，必过箇座工厂2017年竣工个，故咾还呒没安装过箇种设备。

## 死伤
京畿道消防本部部长曹善浩报告表示，事故现场个工人多是临时工，並弗熟悉建筑结构。火灾从仓库二楼开始，工人可能死勒吸浓烟丄。工人因受火同烟个影響，呒没及時从逃生通道逃出去，弗少幸存者是从二楼个窗口跳下去纔活下来个。

大部分工人个花名册同个人物事侪畀火烧脱哉，弗少遇难者遗体损毁严重，呒办法辨认是啥人。外籍遇难者还需要通过大使馆进行额外个基因检测，遇难者个身份识别需要弗少辰光。

现场拢总发现22具遇难者个遗体，还有1名60岁左右个男性伤员死勒医院里向。23名遇难者当中，17人是中国籍，1人是老挝籍，5人是韩国籍（当中1人是中国移民）。

## 参考
外婆谣

**外婆謠**，也謳**搖啊搖**，**外婆橋**，是一種吳越各地都有流傳个童謠類型。一般以「搖啊搖，搖到外婆橋」開頭。有同名个慈溪話歌，也有各地吳語个翻唱。

## 各地版本

### 上海

#### 版本一
搖啊搖，搖啊搖，搖到外婆橋，外婆叫我好寶寶，一隻饅頭一塊糕。

#### 版本二
搖啊搖、搖到外婆橋，外婆叫我好寶寶。糖一包，果一包，外婆買條魚來燒。頭嘸熟，尾巴焦，盛在碗裡吱吱叫，吃拉肚裡呼呼跳。跳啊跳，一跳跳到賣魚橋，寶寶樂得哈哈笑。

#### 版本三
搖啊搖、搖到外婆橋，外婆叫我好寶寶。請喫糖，請喫糕，糖啊糕啊𠏕喫飽。少喫滋味多，多喫滋味少。

#### 版本四
搖啊搖、搖到外婆橋，外婆叫我好寶寶。我叫外婆洋泡泡，外婆罵我小赤佬！

### 宁波

#### 版本一
搖呀搖，搖到外婆橋。外婆來該訪棉花，舅舅來該摘枇杷，舅姆樹上拗朵花，蹺得蹺得走人家。人客來蒞勿瀉茶，咯囉咯囉辱人家。

#### 版本二
搖呀搖，搖到外婆橋。外婆來該訪棉花，舅舅來該摘枇杷，看見人客嘎嘎笑，又搭矮凳又倒茶。糖一包，果一包，還有三塊黃年糕。

## 歌曲
《外婆謠》也畀寫作歌曲，是甜貓貓演唱，高東填词，謝浩生谱曲个首歌，用慈溪話演唱。

箇歌在吳語圈扗風行，畀翻唱成吳越各地閒話，比方講紹興話、蘇州話、衢州話、常州話、上海話許，也有標準吳語个版本。

### 歌詞

##### 標準吳語

## 參考材料
天佑紐西蘭

《**天佑紐西蘭/白雲鄉**》（英語：**God Defend New Zealand**；毛利语：**Aotearoa**，意思是「長白雲之鄉（The land with long white clouds）」，是紐西蘭在毛利語中央廣為接受个名字）是紐西蘭个兩支國歌之一，另外一首是《天佑国王（God Save the King）》。法律上頭，兩歌平等，必过《天佑紐西蘭》用得多眼。佢最初是一首詩，1876年在一次比賽当中畀人譜成曲。箇之後，箇首歌逐漸風行，在1977年畀新西兰認作第二支國歌。1990年代开始，公開表演箇歌个時節，会得先後唱毛利語搭英語个歌詞。

## 歌詞
希望搭榮光个地

《**希望搭榮光个地（Land of Hope and Glory）》**是一支英國愛國歌，是爱德华·埃尔加（Edward Elgar）来勒1901年譜曲，AC·本森来勒1902年填詞个。

## 旋律
希望搭榮光个地个旋律是從爱德华·埃尔加个頭一號《威風堂堂進行曲》（Pomp and Circumstance Marches）裡頭來个。英國國王愛德華七世聽过以後建議填詞，讓佢變作一支偉大个歌。爱德华·埃尔加因之要準備英王加冕典禮个加冕頌，讓詩人及散文家A·C·本森畀份歌詞寫起，赫箇加冕頌个末腳段便用爻箇旋律。

## 歌詞

### 加冕頌
班堡城堡

**班堡城堡**（），早期名字是**贝班堡**（），来勒英國英格蘭诺森伯兰郡班堡，是英國个一級保護建築。

伊一开始是凯尔特布立吞人个城堡，来勒公元590年彻底畀盎格鲁-撒克逊人占领。993年，维京人拿伊拆脱，後些来诺曼人来勒其他地方拿伊重建出来。1095年开始，伊是英国王室个产业。必过因为缺钞票，房子越来越推板，英国王室拿伊卖畀其他人。19世纪个辰光，威廉·阿姆斯特朗拿伊买下来，现在是阿姆斯特朗家族个产业。

## 參考

## 外部链接

*Bamburgh Castle Guide from VisitNorthumberland.com 
*Bamburgh Castle – Map
桦太厅

**桦太厅**（；），是大日本帝国治理桦太岛（中国叫伊库页岛；俄罗斯叫伊萨哈林岛）个辰光，来勒当地设立个地方行政官厅。伊个辰光，日本个管辖范围，是北纬50度以南、来勒1905年《朴茨茅斯和约》当中拿着个“南桦太”。

1907年（明治40年）4月1号，桦太厅成立，取代原本个桦太民政署。一开始设勒大泊町（乃朝科尔萨科夫），来勒1908年8月13号搬到丰原市（乃朝南萨哈林斯克）哉。

名字个来源是阿伊努语里向对箇座岛个叫法“kamuy kar put ya mosir”，意思是神来勒河口（黑龙江）创造出个岛。

1945年8月，苏联发表苏联对日宣战公告，占领桦太厅全区。日本拿桦太厅个机能转移到日本外务省，後些来根据1949年6月1号施行个国家行政组织法拿伊废除脱。
泰日

**泰日镇**，来勒中华人民共和国上海市奉贤区东北部，北面是闵行区、浦东新区。

## 历史
泰日，古名盐溪，俗呼坍石桥。清乾隆年个辰光，名字雅化改叫泰日桥，箇就是名字个由来。

民国个辰光设置泰日乡，1949年后是区、乡，1959年成立泰日人民公社，1984年改成功乡，1994年撤乡建镇。

2003年11月份，撤销泰日镇，併进金汇镇，来勒原先个泰日镇人民政府里向成立金汇镇**泰日社区**办事，是金汇镇个派出机构。

## 参考
金汇镇

**金汇镇**，是中华人民共和国上海市奉贤区个一隻乡镇级行政单位。2002年5月，伊喫脱齐贤镇。2003年11月，泰日镇併进来。伊设有齐贤、泰日2隻副镇级社区。总面积71.72平方公里。户籍人口54,304人（2012年）。

## 行政区划
金汇镇下头个居民委员会搭仔村民委员会有：

金汇居委会、齐贤居委会、泰日居委会、泰绿居委会、金碧居委会、旺苑居委会、和苑居委会、恒苑居委会、泰顺社区居委会、金汇村村委会、金星村村委会、东星村村委会、新强村村委会、白沙村村委会、行前村村委会、百曲村村委会、南行村村委会、光辉村村委会、明星村村委会、北丁村村委会、南陈村村委会、乐善村村委会、梁典村村委会、资福村村委会、梅园村村委会、周家村村委会、墩头村村委会

## 参考
托马斯·R·马歇尔

**托马斯·R·马歇尔**（，），生勒印第安纳州，是美国民主党个政治人物。伊勒1909年到1913年担当印第安纳州州长，之后伊搭伍德罗·威尔逊参选总统，畀选上第28任副总统。
格奥尔基·契切林

**格奥尔基·契切林**（，），是苏联辰光个前贵族、外交官搭政治人物，渠拉1918年到1930年期间担任外交人民委员。
三条实美

**三条实美**（，），是日本幕末搭明治辰光个贵族、政治人物。渠拉倒幕运动以后主持新政府个维新事务，并成为末代太政大臣。1885年内阁制施行后渠转任内大臣，畀封为公爵。
古河市

**古河市**（）垃拉关东地方中央，茨城县西端，2005年9月12号设立，是旧个古河市、总和町、三和町1市2町合併出来个。

日本国际广播电台个发射台就来勒古河市个东山田八俣村。

## 外部链接
 
* 
* 古河市観光協会 こがナビ
* 財団法人古河市地域振興公社
大阪站

**大阪站**（），勒拉日本大阪府大阪市北区，是西日本旅客铁道(JR西日本)个火车站，也是日本关西地区最大城市大阪市个代表车站。

大阪站每天个使用人次，算进出检票闸口个人次个言话，单算JR各线路有85万人次（2004年度），排勒全日本第3位。

## 所属线路
东海道本线是箇站个所属线。箇埭还有大阪环状线，拢总2条线路停箇站。尼崎站作起点个福知山线会得直通到箇站。

根据JR西日本自家设定个爱称线路名，京都方向是“JR京都线”、神户方向是“JR神户线”、宝塚方向为“JR宝塚线”，旅客导览丄用个侪是伊拉个爱称线路名。

直通大阪环状线个樱岛线（JR梦咲线）、关西本线（大和路线）、阪和线（关西机场线）个直通列车也来勒箇站到发。

## 参考

## 外部链接
*
吳語書寫體系

**吳語書寫體系**（writing system）是指个基礎是文字搭使用規則个，在視覺上頭表現吳語口語溝通个辦法。佢包括用來寫吳語个一系列謳作文字个符號，搭箇種符號个用法。

## 介紹

## 歷史

### 羅馬字
內地會个傳教士路惠理（William David Rudland）用台州臨海話音當基礎，設計出台州話个拉丁字母文字——台州話羅馬字。赫，佢還用箇語言畀《聖經》翻譯起。1880年，佢畀台州話《馬太福音》出版。

1891年，大維思搭薛思培扗《漢英上海方言詞典》裏向用着套羅馬化方案，謳作上海闲话教会罗马字。

英國聖公會差會（Church Missionary Society）在1902年在紹興府出版《杭州方言發音表》(Sound-table of the Hangchow dialect)的小冊子，寫出个文字便是教會杭州話羅馬字。箇拼寫系統也畀用在在19世紀末腳、20世紀開頭出版个杭州話《新約-馬太福音》个中央。

標準吳語全好用羅馬字書寫，有基於協會式搭老底子聖經羅馬字咾啥个。

### 拼音

2005年8月15號，吳語協會在官網更新爻《吳語拼音——吳語現代化个重要環節》，介紹爻通用吳語拼音，一般也畀謳作吳語協會拼音。2007年，佢還發布爻各地擴展方案。

吳語學堂推出爻佢版本个吳語拼音方案。

## 瑲朞分類

## 參考材料
錢塘潮

**錢塘潮**，貤謳作**錢江潮**、**海宁潮**，指个是錢塘江下游个江水因之受到特定天時个強大潮汐力，形成一定規模海潮个自然現象。钱江潮一日天两趟，相隔约莫12个钟头，顶高个辰光好到3.5米，潮差8－9米。

## 緣故
钱塘江河口是典型个喇叭形河口，内口小，外口大，最外侧芦潮港到外游山连线河口阔98.5公里；到仔澉浦一带只挺19.4公里，潮水水位也比外侧增加一倍，多年平均5.58米，最大记录8.93米；从澉浦往上游走，河床迅速升高，水深变浅，故咾钱塘江潮水，自海宁尖山开始，溯江百余公里，到杭州闸口后慢慢交消失脱。钱塘江潮水形成个主要原因有二隻：一隻是伊喇叭形河口个地貌特征扩大潮水个能量，抬高潮水水位；两是澉浦以上个河段有大个沙坎，河床迅速抬高。

古人对潮水个成因早有认识：东汉个王充来勒《论衡》里向就谈到过潮水跟咾日月盈亏变化，进仔河浜会得因为水深较浅而激起潮涌；北宋个燕肃则来勒《海潮论》里向提出钱塘江潮水有河口个沙坎个原因，沙坎堵牢潮水，后浪堆叠形成潮高。

## 传说
相传春秋战国，伍子胥畀吴王夫差杀脱，伊死前声称要来勒吴国都城门前用自家个眼睛看越国人攻陷吴国，夫差故咾拿伍子胥厾勒江里向。后些来，越王勾践诛杀功臣文种，拿文种葬勒西山。故咾有人认为钱塘江潮水个前潮是伍子胥，后潮水是文种，《吴越春秋》则讲钱塘江潮水是伍子胥个神力造化。

## 参考
時思寺

**時思寺**来勒浙江省丽水市景宁畲族自治县大漈乡西二村，始建年代有爭議，據信本来是大漈名儒梅氏个廬，1356年改成功道場，1425年改成功寺廟。箇隻寺有三門、大雄寶殿、三清殿、鐘樓、梅氏宗祠、馬仙宮許建築，建筑面积1250平方米。

## 參考材料
德意志問題

**德意志問題**（），是19世紀，特別是1848年革命前後个一場有關德国政治前途問題个大辯論。箇辯論个頭要緊个問題是哪能達成德意志統一 。伊有两隻方案，「**大德意志解決辦法**」（）主張畀全部德語民族統一在一隻國家，奧地利帝國支持箇方案；「**小德意志解決辦法**」（）只忖畀北部德語邦，弗包括奧地利統一起，箇方案受普魯士王國支持。

另外，来勒1945年第二次世界大战结束以後，德国作为战败国以後畀劈开来，针对德国统一个讨论貤叫德意志問題，1990年两德统一个辰光解决哉。

## 参考
怒山島海洋交易搭交流網絡

**怒山島海洋交易搭交流網絡**（/NMTCN）是東南亞領域資深考古學者維連·索海姆(Wilhelm Solheim)来勒1964提出个假設，認為最早来勒公元前5000年光景个新石器時代，亞太宕地出现爻一隻交易搭交流網絡。怒山島（*Nusantao）*是佢創造个人工術語，來自南島語詞根*nusa*（島）和*tao*（人）。

佢同皮特·貝武德（Peter Bellwood）提出个「出台灣假說（OOT）」相反。貝武德更關注言话个关系搭仔变化，而索海姆更強調東南亞人起源个文化面向。
一個馬來西亞發展有限公司醜聞

**一個馬來西亞發展有限公司醜聞**（）， 简称“**一马公司丑闻**”，是2010年代发生拉马来西亚个一场贪污丑闻。搿桩丑闻也是导致马来西亚勒2018年大选变天、换脱政府个隻主要原因。

2015年，马来西亚总理纳吉·阿都拉萨畀《砂拉越报告》搭仔美国《华尔街日报》指控，指控伊拿马来西亚政府管理个一马公司个钞票转进伊自家个银行账户里向，涉及超过26.7亿林吉特（毛7亿美金）。事体拨大家晓得以后，马来西亚老百姓侪光火煞了，骂声一片。还朆做回总理个马哈蒂尔·穆罕默德伊辰光带头叫纳吉自家辞职，人民公正党实权领袖安瓦尔·易卜拉欣也公开怀疑一马公司个财务有毛病。

根据一马公司公开个帐目报告，搿家公司一共欠仔差弗多420亿林吉特（117.3亿美元）个债。里头有一部分是勒2013年，高盛公司牵头发行、国家担保个30亿美元债券。有媒体讲，高盛公司从搿桩生意里赚着仔毛3亿美元个手续费，不过高盛自家否认。马来西亚统治者会议觉着，搿隻问题会得引发马来西亚个信任危机，叫当时个政府快点查清楚。

勒2018年马来西亚大选，纳吉领导个国民阵线拨选民抛弃脱输脱。马哈蒂尔·穆罕默德领导个新政府上台仔么讲，现在有足够个证据好重新调查一马公司丑闻哉。

大选过后呒没几隻号头，马来西亚政府先是弗许纳吉布出国，后首来去抄搭伊有关系个住宅，抄出来交关现金搭贵重物事，还拿伊告到法庭浪去哉，罪名包括失信、洗黑钱搭滥用权力。另外，有关当局也指控案子另外一个关键人物——有钱人刘特佐犯仔洗黑钱罪，还对伊发出仔全球通缉令。

勒2020年7月28号，吉隆坡高等法庭宣判，纳吉布勒一马弊案里向个SRC洗钱案7项指控全部成立，判伊坐牢12年，罚2亿1,000万林吉特。要是罚金交弗出，就要再多关5年。到仔2022年8月23号，联邦法院维持原判。乃朝纳吉布关勒加影监狱里服刑。

针对一马公司丑闻，美国司法部讲愿意搭马来西亚当局合作，继续调查下去。美国司法部老早勒调查之后就讲过，刘特佐搭伊个同谋偷用脱一马公司超过45亿美元个资金，还讲搿桩案子牵连到来自马来西亚、沙特阿拉伯搭阿拉伯联合酋长国个几個政府官员。

## 参考
名古屋站

**名古屋站**（），勒拉日本爱知县名古屋市中村区，是东海旅客铁道（JR东海）、日本货物铁道（JR货物）、名古屋临海高速铁道、名古屋市交通局（名古屋市营地铁）等单位共用个火车站。名古屋站拥有全世界顶高个车站大厦“JR中央塔”，箇隻白颜色个双塔是名古屋站个特色。

## 外部链接
* 名古屋站
广岛站

**广岛站**（），勒拉日本广岛县广岛市南区松原町，是西日本旅客铁道个火车站，目前停靠个有山阳新干线、山阳本线、艺备线、吴线、可部线个列车，广岛电铁本线来勒广岛站门口也设有电车站。

## 外部链接

*   廣島站情報  - JR西日本
*  廣島站  - 廣島電鐵